Balok balik gawe jus, akhire blender sing umure wes telong tahun ajur. Terus adikku jaluk tuku anyar ben iso gawe jus maneh nang omah.  Akhire preianku wingi entek digawe ngeterno adiku tuku blender anyar. Sampek panggonane toko blender, tibak'e uwakeh maceme, aku sampek bingung ateh milehno sing endi. Tapi ancene adeku wes ngertine pol masalah blender. Moro-moro bocah'e jipik sing mereke lumayan apik karo modele sing lumayan bakoh. Mari ngunu belnder iku maeng disudono karo aku. Terus tak delok kabeh opo iku normal opo ora, mari ngunu dijaluk bocahe terus digowo nang kasir, terus dibayar. Sampek nang omah blender iku maeng digawe gawe jus. terus hasile uwapik temen alus, suarane yo ora banget ambek juse yo ora sepiro akeh ampase.


Seni tari kaya reog Ponorogo iki sarat karo ritual mistis lan tradisi amarga reog iki ana hubungane karo kedadian sing nyimbolake sejarah lan dongeng kanggo tolak bala. Nanging tradisi iki dikikis karo pemahaman agama sing ngelarang upacara-upacara iki. Amarga ning akeh pertunjukan, tradisi ritual iki wis ilang. Banjur tradisi dadi salah sawijining wujud kesesatan amarga isih ana wong ngobong dupa, nyediakake sajen, lan sekabehane. Miturut para ahli budhaya, anane sajen lan sapanunggale iki padha karo sedekah marah ciptaane Gusti kaya kewan lan ciptaan sing gaib, dudu kanggo sarana musrik. Kamangka kuwi, ayo saiki padha kritis marang opini wong lan sinau luwih jero babagan adat istiadat ben olah salah paham.


Sing jenenge wirausaha yoiku wong sing iso ngolah ekonomine, ngenali produk utowo barang, ambek sing iso masarno karo dodolan produk sing diduweni nang wong liyo. Wong sing model koyok ngeneki iku wes akehe megilan saiki, terus saiki wong sing pengen dadi wirausaha yo wes ora angel seje koyok biyen. Saiki pokoke janji melek teknologi  mesti iso dadi wirausaha. Opo maneh saiki ono sing dodolan liwat online sing iso jangkau wong sing nang endi-endi, awit tekok sabang sampek merauke. Terus sak liyane iku modal sing dibutohno yo saitik ora gede koyok biyen, soale ora butuh enggon kanggo toko ambek panggonan barang cukup nang omah iku wes cukup.


Biasane nag aku duwe waktu senggang masio iku setengah jam, mesti tak manfaatno gawe golek-golek sing perkoro sing iso menghibur, koyok contone dolanan game, moco buku, delok berita, moco komik, utowo takok-tako kabare konco-konco sing arang kepetok'e. Tapi kadang aku nag aku duwe waktu luwang sing rodok suwe biasane yo tak gawe turu, ben awak'e iso istirahat, terus seger maneh gawe ngelakoni aktifitas. Nag gak ngunu aku mumet-mumet ambek dolan nang panggonan sing iso menghibur pikiran. Koyok ngopi ambek bocah-bocah utowo delok film-film sing wes podo metu. Sak liyane iku nag duwe waktu luang sing lumayan akeh yo dolan sing rodok adoh ben iso delok keadaan sing aneh-aneh.


Insentif sing kanggo tuku mobil utowo montor listrik neng taun 2023 kui iso dadi langkah sing tepat kanggo pemerintah supoyo wong-wong luwih cepet beralih neng kendaraan listrik. Yen makin okeh wong sing ngaggo kendaraan ramah lingkungan kui, industri utowo ekosistem kendaraan listrik iki bakal makin apik. Ekosistem sing apik iki penting supoyo skema kendaraan listrik iki iso mlaku kanthi awet. Intensif sing mengko dikei pemerintah kui bakal nambah pasar kendaraan listrik iki. Yen konsumen wis akeh, industrine bakal berkembang lan bakal luwih akeh investor sing tertarik deleh duwite neng bidang iki. Soale yen konsumen soyo akeh artine dibuka meneh bidang sing dibutuhke, koyo stasiun sing kanggo ngecas batune lan panggon kanggo ngebenake utowo ngerawat kendaraane kui, umpanane.


Jaman moderen koyok saiki ancene wes serba elektronik kabeh. Sampek obat lamok ae karo elektronik. Padal masio ora ono elektronik yo ora opo-opo. Terus saiki yo wes ono sing jenenge kompos listrik barang, sing ancene gedukung ambek pemerintah. Tapi ang kabeh gawe listrik, terus sak wayah-wayah listrik mati opo wong gak bingung kabeh nag ate lapo-lapo. Opo maneh nag kompor sing dadi listrik yo tambah ora iso masak nang listriki mati. Tapi kabeh iku kan karek kebutuhane, nag ancene iku dianggep luweh apik yo ora opo-opo soale ancene saiki kabeh negoro mulai dadekno barang sing digawe menungso sakbendino sing gawe gas utowo lengo nang elektronik ben iso ramah ambek lingkungan.


Barista menika tiyang ingkang tugasipun damel kopi wonten kafe utawi restoran. Kopi ingkang didamel barista sanes kopi instan utawi kopi tubruk, nanging kopi ingkang didamel kangge mesin kopi. Biji kopi ingkang sampun dicepakaken digiling ngantos medal sarinipun kopi terus dicampur kaliyan bahan sanes kados susu lan krimer. Barista ugi kedah ngresiki mesin kopi ingkang sampun dipunangge. Tiyang ingkang nyambut damel dados barista kedah gadhah kawruh bab jinising kopi lan teknik ngolahipun. Amargi ingkang nyambut damel dhateng kafe utawi restoran, langkung sae menawi barista saged micara kagem basa Inggris supados saged maringi pirsa bab produk ingkang disade kanthi lancar kaliyan pelanggan saking negara manca ingkang


Wingi pas sholat jumat khotibpe iku nerangno masalah istiqomah utowo konsisten nang sembayang ambek nang perkoro sing apik, soale teko istiqomah maeng perkoro sing dilakoni ketok hasile. Sak liyane iku khotipe yo nganjurno nag dadi wong muslim iku kudu iso istiqomah awit teko sembayange sampek perkoro liyane sing iku ancene iso dadekno perkoro sing manfaat ambek apik. Soale nag ora istiqomah wong iku maeng ora bakal ngerti penggawean utowo perkoro sing dilakoni bakal nguwei hasil sing dikarepno mergane ora istiqomah. Mangkane nag pengen oleh hasil teko usahamu kudu istiqoamah ambek ora oleh nyerah. Dadi istiqomaho ben iso oleh hasil sing apik.


Sego Hainan kui salah siji panganan sing populer ning Singapur. Sayange, neng Indonesia pangani iki ora akeh sing ngedol. Makane, aku kepengen masak dewe neng omah. Panganan iki ono empat elemen, ono sego, ayam, duduh, karo bumbu cair sing wernone coklat. Segone ayam Hainan kui dimasak karo kaldu godogkan ayame ditambah bumbu-bumbu liane koyo bawang putih, bombai, lan jahe. Ayame direbus nganggo rempah-rempah. Luwih enak nganggo ayam kampung ben rasane luwih gurih. Nanging kudu ati-ati, ayame kudu digodog luwih suwe supoyo ora alot. Duduhe nganggo kaldu ayam meneh dicampur potongan loncang. Terus bumbu caire nanggo saos tiram, kecap asin, karo minyak wijen. Pas dimasak ambune wis harum banget. Seko ambune wae, koyo wis ngejamin nek rasane enak.


Neng cerak omahku kui ono omah makan Padang sing enak banget. Nanging sayange omah makan kui saiki wis tutup, luwih tepate panggone kui wis diganti karo omah makan Padang sing liyo. Omah makan Padange kui sakdurnge jenenge Umbuik Mudo. Panganane neng kono kui ora mung enak nanging uga murah-murah. Aku pisanan tuku kui neng taun 2020. Setaun seko kui, aku tetep langganan tuku neng kono. Nanging rosone wis dadi kurang enak. Sakliyane kui, aku delok pegawene dadi tambah akeh. Neng taun 2021, aku delok pegawene ono sekitar 9. Nanging menurutku, restoran kui iso mlaku mung ngaggo 4 tekan 5 pegawe wae. Aku ngeroso omah makan iki bakal cepet bangkrut. Bener wae, neng pertengahan taun 2022, panggon kui tutup. Neng awal taune, aku delok pegawene malah ditambah lan rosone makin ora enek. Iki dadi pejalaran kanggo aku. Yen aku arep buka usaha, aku ora bakal ngaggo pegawe akeh-akeh.


Aku tau diulangi carane adzan ambek guru ngajiku biyen pas aki isek cilik. Lah Adzan yaiku omongan sing digawe nyeluk wong muslim nag wayae sholat tapi ngango bahasa arab. Lah adzan iku ora asal ngomong ono corone utowo omongan-omongan sing kudu diperhatikno ambek diapalno ben ora keliru pas ngelakoni adzan. adzan iku biasane dilakoni nag ancene wayai sembayang wajib ambek kadang-kadang sembayang sing ora wajib barang yo ono koyo sembayang tahajut barang yo ono sing ngango adzan ben wong podo sembayang tahajut. Mari ngunu adzan iku kenek gawe tondo-tondo jam barang sakliyane gawe nyelok wong sembayang. Soale nag wayae adzan iku pas ambek waktu-waktu utowo jam-jam sing wes pasti jam sam mono.


Saiki akeh wong sing podo seneng dudo kelopo utowo degan, soale degan yo akeh manfaate sak liyane iso digawe tomboh wong sing keracunan. Nag situse Dinas Perkebunan Provinsi Kalimantan Timur njelasno nag dudo kelopo utowo degan duwe manfaat sing akeh salah sijine yaiku iso nyegoh utowo nambani dehidrasi, terus, dudoi klopo yo duwe potasium, sodium, elektrolit, kalsium, vitamin C ambek Lauric Acid sing podo mbek nanggone ASI sing dibutohno pas meteng. Sakliyane iku, dudo kelopo yo kenek digawe antibakteri sing iso nyebakno infeksi nag njerone awak. Tapi nag tuku dudo kelopo utowo degan yo sing asli utowo ora ono campurane opo-opo koyok gulo utowo sirup sing aneh-aneh digawe nambahi rasa legi. Wong-wong barang yo akeh sing ora seneng ambek tambahan koyok ngunu iku. Jarene rasane tambah aneh.


Muslim kui kudu ngelakoni salat wajib limang wektu sak ben dinane. Salat maghrib kui dilokek pas srengenge wis tenggelam seakeh 3 rakaat. Salat isa kui 4 rakaat sing dilakoke ora suwe sak wise mlebu wektu magrib. Bar kui ono salat isuk-isuk pas srengenge terbit meneh, sing jenenge salat subuh. salat isuk kui mung 2 rakaat. Bar kui ono salat dzuhur lan asar sing dilakoke pas awan lan sore. Masing-masing seko salat kui kudu lakoke seakeh 4 rakaat. Dadi wong sing nganut agama Islam kui, sak ora-orane, salat 17 rakaat sak ben dino. Jumlah kui iso luwih naliko wong kui gelem salat sunah.


Mbasio aku wes urip suwe nang Jogja, aku tetep gak isok nerimo panganan nang Jogja sing cenderung legi. Sedangkan aku ket mbiyen wes kulino mangan panganan sing rasane asin karo gurih. Makane iku aku gak sueneng ambek gudeg, padahal iku ‘maskot’ e Jogja dan nek nang Jogja wajib mangan iku. Sayange, ilatku gak cocok ambek rasa gudeg sing legi puol iku. Tapi kadang onok momen ndek ndi aku diteri sego kotakan ambek koncoku dan iku isine gudeg. Gelem gak gelem yo kudu tetep tak pangan. Cara aku ngakali cek aku isok rodo menikmati gudeg iku bumbu gudeg e dicampur nganggo sambel sing tersedia nang kosanku, dadi aku gak perlu ngguak panganan dan dadi mubazir.


Golf iku olahraga sing dilakoni secara perorangan utowo tim sing tujuane gawe ngelebokno bola nang njero lubang-lubang sing onok nang lapangan dengan jumlah pukulan sing paling sitik. Bola iku mau dipukul nganggo tongkat sing jenenge klab. Golf iki dilakoni nang lahan sing wes dirancang secara khusus sing biasa diarani lapangan golf utowo padang golf. Siji padang iku nduwe lubang sing terdiri teko songo sampe wolulas lubang. Golf iki nduwe pirang manfaat. Siji, ngurangi stress. Loro, ningkatno kualitas turu. Telu, isok gawe mbakar kalori. Papat, njogo kesehatan tulang. Limo, njogo kesehatan jantung. Enem, njogo fungsi otak cek tetep optimal. Terakhir, njogo kesehatan mripat.


Ket ono pandemik wingi, akeh sing nganjurno delok film. Soale wong-wong doh podo ora oleh metu. Mangkane ben ora stress polahe ora iso nyambut gawe akeh sing ngongkon hibur pikiran ambek delok film. Jarene CEO Tribeca Enterprise, Film iku duwe manfaat sing aneh sing ora iso dinalar gawe nguwei semangat ambek motivasi wong sing delok. Soale film iku kadang ono gambaran perkoro sing ancene didepi menungso. Kadang tanpo sengojo lewat delok film maeng, wong sing delok iso oleh pemikiran carane mecahno masalah'e. Mangkane sing jenenge delok film iku ora elek terus yo ora apik terus. Kabeh iku karek film opo sing di delok. Dadi nag pengen ngerti ambek pengalaman teko film yo delok'o film sing ceritane jipik teko cerita wong sing biyen-biyen.


Rung suwe iki, simbahku sedo. Sak durunge sedo kui, salate simbahku ono sing bolong-bolong. Aku dadi pensaran, opo ono coro kanggo ahli warise utowo wong-wong sing isih urip iki ngebayar salate simbah. Aku pikir iso koyo poso Ramadan. Yen wong sing sedo kui isih duwe utang poso, ahli warise iso ngebayar kanggo ngekei pangan neng fakir-miskin. Pas aku delok kajian perkoro babagan kui, jebul ora iso. Perkoro salat lan ibadah kui, perkorone sak ben wong dhewe-dhewe. Ora ono sing iso ngewangi utowo bayar kurange ibadah wajib sing kudune dilakoni. Dadi awak dhewe ora iso ngopo-ngopo soal salate simbah kui. Awak dhewe mung iso dongo yen senadyan ibadahe ora sempurna nangging simbah isih iso mlebu swarga.


Sapa sing ngira yen sega kui tur isa dipangan lawuh jangan sing asin gurih?. Ing Jogjakarta ana panganan jenenge gudheg kang wis kondhang tekan ngendi-ngendi. Gudheg kang isine jangan gori sing wis dibacem ngasi soklat uga pelengkape ana krecek, baceman, lan ora lali endhog utawa iwak pitik kang kabeh yas dibacem. Njijal bayangke wae panganan sing wis dibacem legi dipangan lawuh sego? Aneh apa malah lumrah?. Miturut wing Jogja kaya mengkene ki wis lumrah, anak-enak wae. Kui isa dideleng saka contone panganan gudheg kang wis dadi primadonane wasatawan kang dolan nang Jogja. Rasane ora ilok yen dolan nang Jogja ora ngrasakake langsung panganan kang manteb tenan iki. Hayo, kanca-kanca nek wis padha penasaran to? Mula ta padha dolan Jogja lan ngrasakake langsung panganan iki.


Wong saiki sing ancene melek ambek teknologi utowo perkembangane jaman mesti ngerti carane dodolan online. Nah sing dimaksud dodolan online iku maeng yaiku dodolan tapi lewat internet contohne nang market place sing saiki wes ono wadahe nang aplikasi android ambek Iphone. Nang dodolan online iku yo ora butoh modal gede, saolae itungane iku seje ambek dodolan sing biasae dilakoni wong umume. Nag dodolan online iku ora atek mikir bayar sewoe ben ulan iku piro ambek engko kudu oleh piro perbulane yo ora sepiro angel. Mari ngunu biaya sewone iku luweh murahe ora pokro soale ancene itungane iku perbarang sing kadol, nag barang kadole sak itik yo bayare sak itik.


Parang utowo biasa disebut ambang iki salah siji senjata tradisional sing khas teko daerah Kalimantan. Seliyane Kalimantan, parang iki yo akeh didapeti nang masyarakat Melayu nang Jawa karo Sumatra. Parang iki terbuat teko wit gedhang sing bentuke sederhana dan gak onok pernak-pernik sing unik. Roto-roto sejata tradisional iku didadikno senjata gawe perang ngelawan penjajah. Nek nang jaman saiki, parang iku dadi senjata sing bermanfaat gawe kegiatan sehari-hari. Paling sering digawe karo petani pas nang sawah. Paling sering digawe nebasi rerumputan utowo nebasi taneman liyane. Kadangan sisan onok uwong sing nganggo parang gawe alat potong mergo bentuke sing dowo terus tajem.


Jamu beras kencur lan kunyit asem menika tuladhanipun jamu ingkang tasih bertahan wiwit jaman kerajaan Hindu- Buddha. Wonten relief ingkang dipunukir wonten Candi Borobudur, salah sawijining relief, inggih menika relief Karmawibangga, maringi pirsa salah sawijining profesi penting wonten jaman kasebat ingkang disebat acaraki utawi tiyang ingkang damel jamu kangge obat. Jamu ngantos sakmenika tetep bertahan senadyan sampun kathah obat ingkang didamel wonten pabrik. Kalangkungan jamu ingkang saged damel unjukan menika bertahan inggih punika efek samping ingkang minim ketimbang obat pabrik. Jamu ugi kathah jinisipun kangge njagi kesarasan lan mbantu ngicalaken penyakit. Jamu kalebet salah sawijining unjukan keremenan Presiden Joko Widodo.


Dinten menika kula tesih prei sekolah. Ibu kaliyan bapak ngejak kula plesir wonten kutha Cirebon. Wonten Cirebon,  salah satunggaling olahan iwak laut ingkang unik inggih punika Bekasem. Bekasem menika diolah saking iwak tengiri, kakap, tongkol, lan jinisipun iwak laut ageng sanesipun. Iwak laut ingkang sampun dipilih lajeng diiris alit-alit lan disimpen wonten guci salami luwih saking seminggu. Menawi sampun terfermentasi, Bekasem disajekaken sareng sekul ingkang disebat sekul jimat. Biasanipun sekul jimat lan Bekasem bakal diarak lan dibagi-bagi  muteri kutha Cirebon kangge mengeti Maulid Nabi Muhammad ingkang diselenggarakaken Kraton Kacirebonan. Nanging, amargi sakmenika saweg lockdown akibat Covid-19, acara arak-arakan dibatalaken. Perayaan Maulid Nabi Muhammad namung dirayakaken dening pihak Keraton Kacirebonan wonten lebeting wilayah Kraton supados .


Kondisi omah sing rawan bencana kuwi pancen mbingungake amarga arep ngungsi uga angel lan mestine bakal ngetokake akeh biyaya kanggo ndandani. Kamangka, sak durunge tuku omah, kondisi lingkungan kudu digatekake lan potensi bahaya apa wae sing bakal kedadian. Aja nganthi rugi amarga ora ndeok lingkungan panggonan omah anyar. Komunikasi karo pengembang utawa kontraktor perumahan kuwi penting kanggo ngurangi risiko anane bencana. Banjur yen wis ngerti, awak dhewe bisa mutusake kepiye, arep lanjut manggon ning kono lan jaga-jaga kaya nduweni piranti tanggap bencana apa nggolek lahan utawa perumahan liyane. Babagan iki jarang digatekake amarga kadhang petugas perumahan kuwi sering nutupi kondisi sing sak tenane.


Agama Islam iku agama sing gampang ning ora bisa digampangke. Iku salah siji pituduh utawa nasihat saka khotbah Jumat. Khotib nyampekna menawa wong Islam iku sakjane wis diwenehi kegampangan karo Gusti kanggo ngelakoni ibadah. Tuladhane kaya nalika ana ing dalan lan ora bisa sholat pas wektune, Gusti Allah ngewenehi keringanan kanggo jamak sholat. Tuladha nomer loro nalika pasa. Misal wis ora kuat pasa amarga ana udzur kaya lara, bisa disaur utawa diganti ana ing dina liyane. Gusti allah wis ngewenehi keringanan kaya ngono kanggo wong Islam aja nganti malah tambah nyelena lan nggampangke karo ora gelem ibadah marang Gusti Allah.


Dino iki adekku kate tuku panganan nang salah siji Mall nang Gresik. De’e awale nawari aku salted egg chicken, tapi aku langsung nolak terus milik panganan liyane, pokok selain sing ikulah. Aku iku temenan gak seneng ambek olahan makanan sing dikeki saos salted egg. Aku seneng telur asin, tapi nek wes diolah dadi saos salted egg dadi gak seneng. Pertama kali aku nyoba, langsung girik-girik karepe dewe, saking aneh e rasa saos salted egg nang ilatku. Siji kata tok seh komentarku pas iku, eneg, dan eneg e iku kenemenen. Aku ancen dasarane gak seneng panganan sing rasane eneg koyok ngono, makane aku blas gak seneng ambek saos salted egg.


Yen awak dhewe arep dodolan sing media sosial kui. Awak dhewe ora iso ngasal gawe unggahan. Sebenere kui ora opo-opo, nanging dodolan dhewe luwih angel payune, opo meneh yen barang sing awak dhewe dol kui wis akeh neng Internet. Sing awak dhewe kudu lakoke kui kudu gawe konten sing apik. Apik kui dudu mung seko kwalitas gambar utowo video sing ditampilke. Awak dhewe kudu gawe konten sing unik sing iso ngebedake bakul daring awak dhewe karo bakul liyane sing dagangane mirip. Yen ora ono sing ngebedake, wong-wong sing arep tuku bakal angel ngebedakene. Iso wae sebenere ono wong sing arep tuku neng panggone dhewe. Nanging mergo akune mirip karo sing liyane, dheweke malah salah panggon tuku. Makane, awak dhewe kudu gawe konten sing apik sing iso dadi identitas bakule dhewe.


Nguri-uri budhaya Jawa kuwi bisa dimulai saka ngenali tarian-tariane, yaiku ngenali identitas tarian ning Jawa Timur kanthi Jawa Tengah. Tarian-tarian iki duwe ciri khas dewe-dewe lan kena dititeni saka klambi lan gerakane. Kaping pisan, tari Jawa Timuran kuwi gerakane teges lan duwe ekspresi sing luwih jero. Crita sing ditampilake ning tarian iki biasane crita panji lan crita babagan perjuangan ngadepi penjajah amarga ning Jawa Timur ana Surabaya sing duwe sejarah pemberontakan marang penjajah. Yen Jawa Tengah, amarga cedhak karo keraton, gerakane luwih kalem lan uga akeh nyeritakake lakon sing ana ning karya sastra keraton, uripe kewan lan kembang, utawa crita wayang wong.


Robot kuwi salah siji teknologi sing kudu dipikirake daur ulange ning masa depan amarga yen robot iki wis rusak, ora ana tempat sampah sing bisa nampung. Robot iki ora kaya menungsa sing masio duwe bates tenaga nanging isih duwe keawetan sing suwe lan bisa kerja kanthi puluhan taun. Robot iki pancen canggih lan bisa neken biaya produksi, nanging sing sering lali diitung yaiku biaya perawatan amarga ngopeni robot iki uga luwih angel amarga mbutuhakane onderdil khusus. Kamangka, secanggihe robot kaya apa tetep wae isih mbutuhake menungsa lan robot iki mung proyek sing sesaat, yen ora diopeni uga bakal mati lan akeh proyek sing gagal amarga robot ora bisa diprediksi.


Onok siji panggon wisata sing sek buru ae dibuka dan sek sepi pengunjung. Jenenge Flora Wisata San Terra. Lokasine nang daerah Pujon, kabupaten Malang. Panggon iki dibangun nang lahan sing ombone 5 hektar. Nang kene, pengunjung isok nyawang pemandangan kembang sing unik terus werno werni. Sak liyane kebun bunga, onok pisan minuatur bangunan khas Eropa sing dicat warna warni. Onok Rainbow Wisteria, Green Bay Garden, Cofe Garden Santerra, Little Korea, karo Little Amsterdam. Nang setiap bangunane iku, engkok onok penyewaan kostum khas sesuai asal bangunan iku sing isok digawe foto-foto. Terus onok pisan wahana sing liyane. Mulai teko bumper car, rumah balon, trampolin, otopet, sepatu roda, ontang anting, komedi putar, ambek playground. Flora Wisata San Terra iki buka ket jam 8 isuk sampe jam 5 sore. Rego tiket melbune 25 ewu per uwong pas dino biasa, 30 ewu per uwong pas preian.


Biyen, cilikanku tinggal neng Bogor. Neng kota udan kui aku tinggal tekan umur 10 taun. Bar kui aku pindah neng Yogyakarta tekan saiki. Paling ora setaun pisan, aku mesthi balik neng Bogor. Ono panganan utowo cemilan sing tak kangeni. Jajanan pasar kui jenenge kue ape. Kue ape kui digawe seko tepung beras lan wernone ijo. Bentuke bunder lan pipih nanging bagian sing tengah kui luwih kandel. Kue kui ora ono ambune. Mambu legi sitik nanging ora patio ketoro. Regone yo murah sak kue ijo kui iso regone mung Rp1000. Nanging sayange, saiki kue ape wis dadi luwih tipis mungkin amargo inflasi.


Salah siji perusahaan sing nyediakake layanan tayang kanggo film, yaiku Netflix, ngumumake yen bakal mbusek fasilitas akun sing bisa dibuka karo wong amarga ben bisa tetep njaga privasi data para penonton Netflix. Keputusan iki digawe amarga akeg sing sambat amarga akeh akun sing kebobolan, padahal akun iki isih kena digawe lan dibutuhake. Kamangka, ana cara kanggo ben bisa ndelok sapa wae sing mbobol akun Netflix tanpa ijin. Kaping pisan yaiku meriksa riwayat perangkat apa wae sing dinggo akses akun. Kaping pindho yaiku ndelok riwayat tontonan. Cara sing gampang kanggo ngamanake akun iki yaiku ngganti kata sandi ben ora luwih aman lan tetep bisa dinggo.


Biyen aku gelek diceritani ambek mbahku awitane kota Suroboyo. Lah cerito iki mesti nyeritakno lapooh kota Suroboyo dijenengi ambek jeneng iku. Lah mbahku nyeritakno nag biyen iku ono sing jenenge kewan ganas loro sing urip nang laut. Kewan loro maeng yaiku Iwak Suro sing saiki jenenge Hiu ambek Boyo. Kewan loro iku gelot terus ora mari-mari soale oyokan wilayah, sampek akhire kewan loro maeng gawe perjanjian sing laut Wilayahe Suro nah sing darat iku wilayahe Boyo. Tapi akhire panganan nang laut maeng entek, akhire Suro ngelanggar perjanjian maeng. Terus Suro konangan Boyo akhire gelot maneh sampek podo-podo mati. Lah teko kono wong-wong sing nang daerah kono akhire jenenge daerah kono ambek jenenge kewan loro maeng yoiku Suroboyo


Bali duwe polisi adat sing jenenge pecalang. Pecalang iki artine wong sing duwe indra sing tajem. Tugas polisi adate iki kanggo ngamanke upacara-upacara adat sing diadake neng Bali. Ora mung acara adat wae, pecalang uga nertibke keadaan sak ben dinone neng desa adat. Polisi adat iki sing bakal ngatur utowo negur wong-wong sing ngelanggar adat lang ngerusak alam, seko kalangan masyarakate dhewe lan masyarakat seko jobo. Syarate wong sing dadi pecalang kui umure kudu luwih seko 25 taun, agama Hindu, lan ora duwe catatan kriminal. Pecalang biasane nganggo udeng khas Bali, nganggo rompi, lan uga nganggo sarung kotak-kotak khas Bali.


Kopi susu kekinian saiki digandrungi banget karo kawulo enom. Ora mung dadi ombenan, nanging kopi kui sampun dadi gaya hidup lan lambang status sosial. Makin larang kopi sing dituku makin didelok dhuwur wonge kui. Menurutku, kopi kekinian kui wis ora masuk akal seko konsepe lan regane. Yen arep ngopi, ora kudu larang-larang. Saiki wis akeh kopi instan sing murah sing rasane enak. Pancen, nek misale gawe kopi neng omah kui awak dhewe ora iso foto-foto estetik nggo dipamerke neng sosial media. Nanging timbangane duwite entek dienggo ngombe kopi mending duwite kuwit digawe keperluan liyone. Misale, duwite iso digawe nganggo melu lokakarya. Melu kegiatan koyo ngono iso kanggo investasi neng masa depan.


Saban cedhak dina riyaya, ning gereja ada khotbah babagan toleransi. Khotbah iki ana hubungane karo kasus terorisme sing ana ning Indonesia. Terorisme iki akeh kedaden ning kutha-kuthe gedhe, target utamane yaiku gereja-gereja sing lagi ngerayakake ibadah natal. Motif terorisme iki ora bisa ditemokake, nanging ya mesti ana kewajiban kanggo jaga-jaga lan ngelindungi keamanan keluwarga. Ning gereja, tema toleransi iki sering disampaikake amarga toleransi iki penting lan ana kewajiban umat Kristiani kanggo njaga hubungan karo umat agama liyane kaya sing wis dadi wahyu saka Gusti ning alkitab. Amarga kuwi, akeh sing ngomong yen suasana natal iki suasana kang ngewenehi nyawa anyar lan bisa nenangake umat.


Dadi anak rantau iku pasti kadang kangen ambek panganan khas teko daerah e dewe. Dino iki, aku lagi kangen banget ambek tahu tek, dan aku durung tau nemu wong sing dodolan iku nang Jogja. Akhire tak putusno gawe nggolek bakul tahu tek sing onok nang Jogja. Kudu sampe muter-muter disik dan akhire isok nemu onok sing dodolan tahu tek. Panggone lumayan rame, dadi aku yo lumayan yakin gawe tuku. Aku langsung pesen siji dibungkus. Pas wes dadi, aku langsung balik kosan dan cepet-cepet mangan tahu tek iku. Dadakno rasane gak sesuai ambek bayanganku. Bumbu utamane tahu tek iki kudu onok petis e. Tapi tahu tek iki blas gak onok rasa petis e, malah sing dominan iku rasa kecap. Ancene ya, tahu tek sing enak iku yo sing asli teko kota asale, alias Suroboyo.


Upacara keagaam sing ono nang desaku iku ancene biasane sing paling rame yaiku mulutan. Acara iki biasane ora mok angger kondangan ambek moco dongo tok, tapi ono sing jenege sholawatan bareng-bareng sing duwe tujuan kanggo menghormati utowo mulyakno kanjeng Nabi Muhammad S.A.W. Koyok tujuan awitane mulutan iku maeng sing digawe memperingati lahire Beliau. Nah sak marine dongo maeng lagek dongo bareng-bareng sing tujuane kanggo golek keberkahan teko dino sing mulyo iku maen. Nag wes mari ngunu lagek ono sing jenenge ceramah sing tujuane gawe ngenang perjuangane kanjeng nabi pas isek berjuang sak durunge wafat. Terus sing terakhir mangan-mangan bareng ambek wong-wong sing ngumpul nang acara iku maeng ben tambah akhrab ambek rukun.


Awak dhewe kudu dadi kanca sing empatine lan simpatine uga dhuwur. Ning jaman sing serba praktis lan cepet iki, kadhang wong ora peduli marang apa sing ana ning sekitar kaya piye keadaaan kancane dina kuwi, kepiye keluarga lan gaweane, lan uga kepiye ben bisa dadi ora stres. Wong butuh panggonan crita marang sak liyane wong sing ana ning keluargane amarga ora kabeh masalah bisa dideleh ning sak panggonan khusus keluarga. Ana sing kudune diweruhi kanca thok amarga kanca kadhang luwih netral lan ora kena pengaruh saka ego keluarga. Nanging dadi kanca sing apik kuwi ya ora gampang lan butuh wektu kanggo sinau ngerungokake wong liya.


Salah siji jenis olahraga nang banyu iku selancar. Selancar iku olahraga sing biasane berlangsung ndek duwur ombak sing duwur. Olahraga iki dilakoni nganggo siji papan sing dadi alat gawe bertahan ndek duwur ombak. Papan iku bakal obah nganggo tenaga arus ombak nang ngisore dan arah papan iku mau bakal dikemudikno karo peselancar utowo uwong sing ngadek nang duwur papan iku mau. Nang kene, peselancar iku kudu ngarahno papan cek isok seimbang nang duwur ombak ben gak tibo. Selancar iki akeh dilakoni nang Indonesia mergo akeh Pantai sisan. Waktu sing paling pas gawe ngelakoni selancar iku pas musim kemarau utowo sekita Mei sampe Oktober. Hal iku mergo gelombang ombak lagi gede dan pasti bakal onok, terutama nang Pantai Lor.


Jogja iku terkenal banget ambek pantaine sing jumlahe akeh banget, terutama pantai selatan ndek daerah Gunungkidul. Hampir gak onok pantai nang Gunungkidul sing sepi saking terkenale. Tapi onok siji pantai sing sek sepi banget pengunjung, jenenge pantai Srakung. Pantai iki cocok banget gawe sing gak seneng keramaian, dadi nek mrono berasa nang pantai nggone dewe. Sayange pantai iki ancen gak nduwe akeh fasilitas koyok pantai sing liyane saking sepine. Bahkan bakul panganan pun sek jarang banget nang kene, dadi kudu wes nyiapno dewe teko omah. Tapi justru mergo iku, pantai iki sek asri dan alami. Pantai Srakung iki paling cocok nek digawe kemah soale areane sek resik.


Aku duwe pengalaman sing menegangkan pas numpak pesawat. Dudu pas neng duwur pesawat nanging sadurunge mangkat. Aku karo konco-konco arep ketinggalan pesawat. Kui taun 2018. Aku karo konco-konco sanggarku bar nampil neng Taiwan. Sak durunge bali neng Indonesia, awak dhewe mampir neng Malayasia kanggo plesiran. Tekan Malaysia jam 8 wektu setempat. Pesawat awak dhewe kanggo beli mabur jam 13 awan sesoke. Bengi tekan isuk kui awak dhewe dibebaske arep dolan neng endi wae. Aku karo 7 koncoku sing liyane dolan terus nganti lali wektu. Wes ora keroso wes jam setengah 11, dilit meneh wis wektune boarding. Pas tekan bandara, aku diseneni karo ketuaku mergo arep gawe ketinggalan pesawat sak tim. Bejone, penerbangan kui diundur. Mergo neng Yogyakarta lagi udan deres.


Lunga menyang Pantai Kenjeran Surabaya namung mbutuhake wektu sak jam setengah saka Sidoarjo. Yen budhal numpak sepeda montor bisa luwih cepet ora nganti sak jam setengah apa maneh yen dalane ora macet. Dolan ing Pantai Kenjeran Surabaya bisa nyenengke apa maneh yen gawa sak keluarga. Iki cara kanggo nikmati Pantai Kenjeran supaya dadi pengalaman sing seru. Nomer siji, gawe klambi sing santai kaya kaos lan clana endek. Nomer loro, nggawa topi lan kacamata supaya ora kepanasan. Nomer telu, nggawa panganan supaya bisa dipangan karo ndelok pemandangan laut lan ngerasakna sumilir angin. Sing terakhir aja lali kanggo foto lan nggawe akeh kenangan ana ing Pantai Kenjeran.


Salah siji olahraga ekstrem sing akeh banget dilakoni arek-arek enom jaman saiki iku ndaki gunung. Onok sing ngomong sisan nek ndaki gunung iku isok gawe healing utowo refreshing mergo pikiran sumpek nang utek sing pingin diilangno. Mbasio ngono, awakmu kudu siap perbekalan sak durunge ndaki gunung. Yaopo yaopo, ndaki gunung iku salah siji aktivitas ekstrem, dadi persiapane kudu mateng sisan. Mulai kudu perbekalan, alat-alat sing digowo, dan liyan liyane maneh. Nek awakmu akeh gak siape, nek misal onok sesuatu sing kedaden, awakmu bakal angel karepe dewe. Makane gawe awakmu sing nduwe rencana katene ndaki gunung, pastikno awakmu siap sembarang kalire sak durunge berangkat cek engkok isok mbalik dalam kondisi selamat sisan.


Agung Hadi Sudjiwo utawa jeneng kang kerep dikenal wong-wong Sudjiwo Tedjo. Sudjiwo salah sijine budayawan kondhang saka Jaw Timur. Dheweke dadi dhalang, penyanyi, penulis, uga dadi pembicara kang kerep ngusung bab budhaya. Awit tahun 1994 dheweke ndhalang kanthi lakon Semar Mesem kang dadi salah sijining batu loncatan kanggo dheweke luwih kondhang dikenal akeh wong. Awit tahun 2000-an dheweke uga kerep nulis lan mesthi isa kondhang. Sudjiwo isa kalebu tokoh adhat amarga dheweke iku ngleluri budhaya lan isa dadi tuladha kagem lintune. Cara-cara kang kekinian ndadekke dheweke isa ketampa ning kabeh golongan. Kamangka ngana, kanca-kanca aja mung ngira tokoh adhat iku wong sing sepuh tur kekunoan, nanging ya ana kang isa nyurteni marang kaum-kaum millenial.


Omah adat kui didesain seko leluher dewe, sengojo utowo ora disengojo, ben ramah lingkungan. Omah modern saiki digawe seko material-material sing ngerusak lingkungan, seko pengambilane tekan prosese pembuatane. Bedo karo omah tradisional. Omah iki didesain ngetuti kahanan disekitare, koyo omah panggung kanggo ngendari yen pas banyu segara munggah lan omah hanoi sing ngelindungi wong seko ademe hawa gunung. Omah tradisonal kui uga keakehan digawe seko kayu dadi luwih adem. Sirkulasi udara eng omah tradisional kui apik banget. Udara seger luwih gampang mlebu lan ora ono penumpukan udara neng jero omah. Dadi omah tradisional kui ora ngebutuhke AC utowo mesin sing gawe adem liyane.


Alhamdulliah, pas SMA aku isih entuk sekolah negeri. Senadyan dudu sekolah sing tak incer awale, nanging sekolah iki ora elek-elek banget. Malah bar 3 taun sekolah neng kono, aku ngeroso iki sekolah sing paling cocok kanggo aku. Biyen pas wayah-wayahe perkenalan sekolah kui, koyo sekolah sing liyane, ono perkenalan seko ekstra kulikuler sing ono neng kono. Cukup akeh klub ekskul sing ono neng SMA 5 Yoyakarta kui. Ekstrakulkuler neng bidang olahraga ono futsal, basket. Ekskul neng bidang bela diri kudune ono karate karo taekwondo, nanging rong klub kui ora patio aktif. Sing bidang akademik ono KIR lan debat boso Inggris. Ekskul neng bida kesenian kui ono fotografi lan teater.


Dadi wiraswasta terus ngembangno siji bisnis iku dadi salah siji karir sing digemari akeh uwong. Penghasilan sing menjanjikan ambek akehe bidang karo ide sing isok dimanfaatno dadi alesan utamane. Tapi kudu digatekno, mulai wirausaha iku kabehe pasti teko nol. Terus yaopo carane gawe mulai usaha teko nol? Aku nduwe tips sing isok mbok terapno. Siji, pilih ide usaha sing sesuai ambek minatmu. Loro, nyusun visi karo misi pembentukan wirausaha iku. Telu, melajari rencana bisnis. Papat, ngelakoni riset disik. Limo, melajari strategi bisnis. Enem, ngelakoni evaluasi. Pitu, kudu disiplin. Wolu, kudu mesti berusaha ningkatno kualitas produk ambek layanan. Songo, ningkatno kualitas sumber daya menungso. Sepoloh, ojok ngeremehno pemasaran. Sulas, ojok wedi gagal. Rolas, fokus nang siji bisnis disik sak durunge buka bisnis liyane. Terakhir, itung ambek siapno modal.


Ana tradisi yaiku grebeg syawal. Tradisi iki kanggo mengeti dina Idul Fitri ning Jogja. Grebeg syawal iki upacara ngarak gunungan sing isine hasil bumi. Ana 2 gunungan sing diarak, yaiku gunungan kakung lan gunungan putri. Gunungan iki dadi simbol sedekahe sultan marang rakyate ing wayah Idul Fitri. Bar kuwi, masyarakat oleh njupuk apa sing ana ning gunungan kuwi utawa istilahe ngalap berkah. Nanging amarga ana pandemi corona, upacara adat iki ditunda 2 taun lan taun iki ana rencana arep diadakake maneh kanggo nguri-uri tradisi sing ana. Kamangka kuwi, yen arep melu mengeti upacara iki, awak dewe kudu nggatekake protokol kesehatan ben slamet uga tetep sehat.


Kala wingi Ana diparingi pirsa caranipun ibu damel gorengan. Gorengan ingkang didamel ibu inggih menika bakwan sayur, tahu isi, kaliyan tempe lan gedhang goreng,  Sayur-sayuran kayata toge, kobis, kaliyan wortel ingkang sampun dirajang dilebetaken wonten campuran trigu, glepung beras,  penyedap, kaliyan bumbu-bumbu lan toya. Lajeng, adonan wau digoreng lebetipun lisah benter ngantos werninipun jene semu soklat. Menawa werninipun sampun kados mekaten, artosipun bakwan sampun mateng. Sisanipun sayur wau dimasak dados isinipun tahu. Tahu ingkang sampun diisi dilebetaken adonan glepung lajeng digoreng ngantos mateng. Cara kaliyan adonan kangge nggoreng tempe sami kaliyan nggoreng gorengan sanesipun. Ingkang benten punika adonan kangge nggoreng gedhang ingkang kedah ngangge glepung khusus gedhang goreng.


Awakmu tau gak ngeluh perkoro hp sing lemot? Hal iku mergo aplikasi sing onok nang hp mu mangan RAM akeh dan marakno hp mu lemot. Kejadian koyok ngene iki mesti kedaden e nang hp android. Nek wes ngono, akeh akehe uwong podo milih gawe genti hp sing RAM e luwe gede. Nek awakmu kate ganti hp mergo alesan ben gak lemot, mendingan awakmu milih iPhone sekalian. Hal iku mergo RAM sing onok nang iPhone didesain khusus nang perangkat iOS ben aplikasine gak mangan akeh memori ne. Makane mbasio iPhone iku RAM e mek 2 GB, gak onok perkoro lemot blas. Dadi gawe awakmu sing nggolek hp anti nge-lag, pilih iPhone ae rek.


Sele buah lumrahipun kita dahar sareng roti kangge olesan utawi kangge isian martabak manis kaliyan roti-roti sanesipun. Sele menika asalipun saking negara barat, mliginipun Yunani. Tiyang Yunani damel sele kangge ngawetaken buah. Buah dimasak sareng gendhis terus disimpen pinten-pinten dinten. Sele buah ugi didamel bekel kangge para bajak laut.  Daharan awetan menika dipunpitados saged nyegah penyakit kudis amargi kathah kandungan vitamin C. Jaman biyen, sele kalebet daharan mewah amargi gendhis reginipun awis sanget. Nalika rakyat Prancis keging bencana keluwen, sele buah saged dados cadangan daharan ingkang awet. Nanging sakmenika sele buah saged ditumbas kanthi gampil. Sele ugi saged didamel piyambak amargi caranipun damel sele gampil


Gawe awak dewe umat Islam, nek awak dewe ndelok suatu kesalahan utowo kerusakan, onok rong hal sing kudu dilakoni. Nek pelakune iku non Muslim, awak dewe kudu njarno wong iku. Tapi nek pelakune iku podo-podo wong Muslime ambek awak dewe, wajib hukume gawe awak dewe ngilingo. Contohe, wong iku ngutang terus gak dibayar, awak dewe kudu ngilingno gawe ngelunasi utange. Ngilingo sesama Muslim iku hukume wajib. Nek semisal awak dewe gak ngelakoni, awak dewe bakal dijaluki pertanggung jawaban pas engkok nang dino pembalasan. Dadi awak dewe ngilingno disik wong iku ping siji. Tapi nek semisal wong iku gak ndang ngelakoni, awak dewe wes gak wajib gawe ngilingno dan awak dewe wes isok lepas teko tanggung jawab iku.


Ulan wingi pas aku ngaji bareng ambek bocah-bocah nang masjid kota pahlawan, aku ambek konco-koncoku ngaji masalah perkembangan ajaran islam saiki. Ajaran islam sing paling tak iling-iling sampek saiki pas teko ngaji nag masjid iku yoiku masalah larangan wong muslim ambek adat budaya sing ancene ketepaan podo tapi akeh sing dilanggar ambek bocah saiki. Lah ajaran iki asline ngulangno yo menungso kudu ati-ati ambek howo nafsune. Lah saiki akeh bocah enom sampek wong sing wes omah-omah barang akeh sing sak karepe dewe. Terus rumah tanggae akeh sing ajor gara-gara ora iso ngempet utowo ngelawan howo nafsune akhire wong iku maeng maleh nuruti hawa nafsune.


Nek lagi nyetir, paling asik iku ngerungokno lagu senengane awak dewe. Nek nang saluran radio, biasane lagune iku gak isok milih, dadi manut opo jare sing nduwe siaran. Nek wes ngono, awak dewe kudu nyiapno lagu dewe. Sing radio mobile onok colokan USB ne, isok langsung nyiapno flashdisk gawe dicolok nang kono. Sing gak onok, biasane radio iku nduwe kabel analog AUX sing isok disambungno nang hp. Cara nyambungno e iku koyok ngene. Siji, jupuk kabel AUX terus colokno nang bolongan hp. Loro, nyalakno tape sing onok ndek mobil. Telu, pilih menu AUX utowo AV sing onok nang layar tape. Papat, puter lagu sing onok nang hpmu. Engkok suarane bakal metu nang speaker sing onok nang mobil.


Jurusan etnomusikologi ning kampus-kampus seni saiki wis mulai ngasilake lulusan sing kreatif lan wis bisa ngabdi marang masyarakat kanggo ngembangake alat musik tradisional. Luwih saka sepuluh taun, akeh wong ngenteni lulusan jurusan iki dadi apa. Saiki wis mulai ketok hasile amarga ning manca negara, akeh alat musik tradisional sing lagi diteliti lan didelok pangaruhe kanggo kebudayaan. Ora mung gamelan, nanging saiki ning Indonesia uga mulai dikenalake alat musik liya kaya gondang Batak, sasando, angklung, kolintang, sape, lan alat musik liyane. Nanging sing paling penting yaiku piye carane wong enom iki bisa ngenalake alat musik tradisional iki ning manca negara kanggo kepentingan diplomasi.


Jarene koncoku, aku ambek koncoku sijine ikuwes koyok dulur plek mergone mesti nag nang kampus iku gelek ngancani ambek nag ono opo-opo mesti gantian masio aku ambek koncoku maeng iku ora sepiro gelek lunggoh bareng, tapi ancene awak dewek iku wes podo percoyo ambek yakin dadine yo wes koyok ngunuku pareke. Terus koncoku iku maeng ngomong nag konco isng wes percoyo iku iso ae ngalahno dulur asli sing ono nak omah. Terus koncoan sing wes koyoko ngunuku mesti iso ae marakno keluarga sing apike megilan, opo maneh saiki iku angel golek konco sing kenek dipercoyo mergane saiki iku opo-opo mesti duwek ambek donyo.


Ana ombenan unik sing bisa ditemoni ning angkringan ngarep stasiun, yaiku wedhang tape. Wedhang tape iki sajane ya mung tape ditambah gula karo banyu panas. Nanging rasane bedha karo wedhang pada umume. Rasane kecut legi kaya tape. Biyasane, sing digawe tape ketan amarga rasane luwih legi lan luwih gampang kecampur dening banyu panas lan gula. Yen seneg ya bisa ditambah karo susu ben rasane luwih bedha. Wedhang iki biasane nganggo tape ketan sing werna putih utawa ijo, dudu tape ketan ireng. Ombenan iki dadi kesenengane wong sing arep numpah sepur utawa teka ning Jogja wayah bengi. Sandhingane wedhang iki ya sega kucing utawa roti bakar.


Perayaan riraya Idul Fitri lan Idul Adha kui bedo. Tanggal pelaksaane cetho bedo, sakliyane kui maksud tujuane kui bedo. Idul Fitri kui tujuane kanggo nutup poso Ramadan, senadyan Idul Adha kui kanggo memperingati kurban. Perdaan sing liyane kui uga ketok seko anjurane sak durunge salat. Yen Idul Fitri, awak dhewe dianjurke kanggo ngombe utowo nyemil disik. Maksude kui, iso dadi tanda yen awak dhewe wis ora poso meneh. Soale, tanggal 1 Syawal kui siji seko 5 dino sing ora diolehke poso. Yen Idul Adha kui awak disaranke lagi mangan utowo ngombo pas bali seko salat. Perdaan sing liyane kui seko wektu pelaksanaane, Idul Fitri kui dilakoke luwih awal dibandingke Idul Adha.


Njajal turu hotel nanging ora duwe dhuwit akeh bisa ning hotel bobobox. Hotel iki kalebu hotel kapsul amarga panggon turune uga mung sak kotak wae. Ora perlu wedi ora bisa turu, amarga senajan mung sak kotak nanging bobobox iki ayem banget. Kasure pas kanggo wong 1-2. Njerone uga anak tv ne sing nemplek ana ing temboke, lampune sing bisa diatur supaya bisa nggawe ayem nalika turu. Jedinge kalebu jeding umum nanging uga resik banget. Kanti rega 200 ewu wae wis bisa ngerasakna turu ana ing hotel kapsul iki. Bobobox ana ing kabeh kutha gedhe kayata Jakarta, Yogyakarta, Bandung, lan kutha gedhe liyane.


Aku lagi iseng banget dolan nang omahe dulurku. Niat awale mek gawe ngeterno jajan nang omahe, eh malah kebarus dadi ngecewes suwe. Terus gak keroso dino wes kate maghrib dan omah mulai peteng kabeh. Moro-moro dulurku bengok “Google, nyalakan lampu rumah” dan kabeh lampu podo murup kabeh. Aku sing katrok iki mek isok plonga plongo. Iki yaopo carane kok moro-moro lampune isok murup dewe dan mek teko dibengoki tok. Jare dulurku, teknologi iku wes tambah maju. Opo maneh bojone iku arek IT, dadi kabeh perabotan iku dihubungno karo Google Assistant kabeh. Dadi nek kate lapo lapo ae, garek mbengok koyok mau, mari deh.


Nulung wong liya iku wes dadi kewajiban. Apa maneh tuling tetulungan iku uga ana ning ajaran agama Islam. Nalika iku, aku tau ndelok wong sing angel kanggo ngadeg amarga mari tiba kepreset. Kabeh wong ora ana sing nulungi amarga wis padha repot karo gaweane dhewe-dhewe. Aku karo ati-ati ngewangi ngadeg. Wonge langsung nangis, tangane gemeter, mripate abang, sikile uga gemeter amarga wis kelaran lan wedi ora ana sing nulungi. Dheweke njaluk sepura uga ning aku amarga dikira wis ngerepoti. Iki dadi babagan sing tak iling-iling yaiku ngewangi lan nulung wong liya. Supaya yen aku ana ing kondisi sing padha karo wong iku, aku bisa ditulung karo Gusti sisan.


Ben sekolah iku pasti nyediakno ekskul nang bidang olahraga. Sing paling umum iku basket, voli, futsal, sepak bola, ambek bulu tangkis. Kadangan, onok sisan jenis olahraga sing gak umum tapi disediakno sisan. Semisal koyok fencing. Biasane sing ngadakno ekskul koyok ngono iku mek nang sekolah swasta, tapi yo onok sekolah negeri sing ngadakno sisan. Nek misal nang sekolahmu onok ekskul sing unik koyok ngono, awakmu coba nggabung o lho. Alesane iku teko ekskul sing jarang diadakno iku, awakmu dadi nduwe peluang luwe gede meloki kejuaraan sampe tingkat internasional. Kok isok? Yo soale lawan teko njero negara dewe iku sek sitik, dadi kesempatanmu isok luwe gede sisan gawe juara.


Dina Minggu wingi aku dijak kancaku ning salah siji masjid sing kondhang ning Jogja, yaiku Masjid Gede Kauman. Masjid iki dadi salah sawijine tujuan wisata wong saka njaba daerah amarga masjid iki ana ning cedhak Keraton Yogyakarta Hadiningrat. Aku karo kancaku ngiyup ning masjid kuwi lan ngerasakake suasana sing tenang lan adhem masio Jogja lai panas banget. Aku ndelok yen masjid iki gabungan saka budhaya muslim lan Jawa mataram amarga miturut sejarahe, masjid iki dibangun karo Sultan Hamengkubuwana sing kaping siji lan imam penghulu keraton yaiku Kyai Wiryokusumo. Jare kancaku, masjid iki dadi pusat kegiatan agama islam ning keraton kaya grebeg syawal lan grebeg mulud utawa sekaten.


Rukun antar tonggo iku wes dadi syarat ben awak dewe iku nyaman urip nang permukiman iku mau. Salah siji sikap sing durung akeh dilakoni nang urip tonggoan iku sikap saling toleransi. Kan gak mesti permukiman iku kabehe nduwe Agama sih podo, pasti bedo-bedo. Teko sikap toleransi iku mau, akhire kabehe iku dadi saling menghargai dan gak meksokno kepercayaane dadi sing paling bener. Semisal onok uwong sing tahlilan, pasti wong sing guduk Muslim bakal biasa ae. Utowo onok wong Kristen nang kono, gak bakal dipekso gawe melu iuran tahlilan. Ketoke remeh ya, padahal sing koyok ngono iku ngaruh e akeh. Salah sijine iku isok njogo perdamaian nang urip tonggoan nang permukiman iku mau.


Yen ana kang takon apa panganan favoritku, kanthi entheng bakal dakjawab Capcay Godhog. Ya kepiye ora favorit, wong pancen panganan kuwi mau yen didelok seka segi nutrisi wis ngandhut protein seka endhog, irisan daging ayam, apadene olahan bakso kaya bakso sapi, bola udang, bola ikan. Serat lan vitamin seka sayur kaya sawi, wortel, kembang kol, utawa liyane. Duduh panas kang dumadi seka kaldu ayam ya wis mesthi nambahi gurihe panganan kuwi mau. Durung maneh kepyuran brambang goreng ing sadhuwure panganan mau nambah rasa lan aroma nalika ngedhapi Capcay Godhog. Yen dipangan nalika mangsa udan, apa pas hawane adhem ya cocog tenan, sebab bisa gawe rasa anget ing awak. Wis orasah dibayangke, ayo enggal budhal golek Capcay Godhog wae!


Salah siji panganan utowo cemilan seko Jepang sing populer neng Indonesia kui Takoyaki. Cemilan kui gampang ditemoni neng endi-endi seko pinggir dalan tekan restoran Jepang sing otentik. Cemilan kui didodol nganggo rego sing werno-werno, seko sing regone konconan karo kantong mahasiswa tekan rego sing mung iso dituku karo sultan. Nanging neng Indonesia, Takoyaki wis dudu tako yaki. Takoyaki kui seko bahasa Jepang sing artine gurita bakar. Gampangane takoyaki kui bakwan bunder khas Jepasng sing isine gurita. Nanging neng Indonesia, ameh kabeh takoyakit terutama sing didol neng pinggir dalan kui ora nganggo bahan dasar gurita. Biasane isian sing dienggo kui sosis, ayam, lan keju. Dadi seko kui iso disimpulke, bakul takoyaki neng Indonesia kui ora ngedol takoyaki.


Pas aku biyen isek SD gelek dijak olahraga mlayu ambek guru-guru soale sing paling sederhana ambek ora perlu perlengkapan sing akeh. Mlayu sing dilakoni aku ambek bocah-bocah iku ora koyok saiki, Dadi mlayune iku nyeker ora ono sepatu utowo sandal solae biyen durung ono jalas plesteren utowo aspel sing enak koyok saiki. Nah mlayune iku ngumeti lapangan utowo ngumeti deso, nag mes tutuk deso sing diarani maeng lagek oleh mbalik nang sekolahan. Tapi masio iku desane odohe pol bocah-bocah iku senenge pol soale olahragae iku mlayu terus oleh nyeker. Dadai sepatune ora endut polahe kenek lemah. Sak liyane iku sikile yo dadi maleh kuat, polahe kebal ambek dalan sing atos.


Aku tau ngenip neng omah konco kuliahku. Omahe dee ono neng Muntilan, Jawa Tengah. Daerah Muntilan kui terkenal karo kerinan watune. Sepanjang dalan neng omah kui, akeh sing ngedol piranti-piranti pawon sing ngaggo bahan watu. Sak liyane pengerajin piranti masak, neng kono uga akeh pengerajin patung. Patunge sing didol kui werno-werno seko sing cilik kanggo hiasan kolan tekan sing gede banget. Omah konco kui cerak sawah. Halamane jembar banget. Neng samping omahe ono wit klopo lan neng burine iso ono wit pring sing akeh. Omah kui dicet putih. Mergo ora ono sing nunggoni, omahe ketok ora kopen, akeh debu ne. Omah konco kui terdiri seko 1 ruang tamu, 4 kamar tidur, 2 kamar mburi, lan 1 pawon neng buri.


Nang ben kota, biasane iku onok saluran radio sing dadi andelan gawe dirungokno kapan ae, salah sijine pas lagi nyetir mobil. Salah siji saluran radio sing dadi andelane wong Suroboyo iku jenenge Suara Surabaya utowo biasa diarani radio SS. Gak onok wong Suroboyo sing gak eroh radio iki, terutama wong-wong tuwo. Opo’o radio iki isok sampe dadi andelan iku mergo radio SS iki mesti ngekeki kabar paling terbaru sing biasane onok nang dalanan. Semisal, awak dewe kejebak macet nang daerah A dan bingung iki mergo opo, garek setel radio SS, bakal eroh penyebab macet e iku mau secara langsung. Selain iku, nang radio SS iku onok sesi penyiaran sing liyane dan gak bakal mboseni.


Nek ditakoni ombean opo sing paling mbok senengi, aku bakal jawab banyu putih. Paling akeh sing gak setuju karo aku, soale aku yo eruh sek akeh wong sing males ngombe banyu putih. Tapi temenan rek, nek awakmu wes nemu merk banyu putih sing pas gawe awakmu, dijamin awakmu bakal ketagihan ngombe banyu putih koyok aku. Opo maneh awak dewe iku wajib ngombe banyu putih minimal rong liter ben dino, dadi ancen penting banget banyu putih gawe awak dewe iki. Kekurangan cairan mergo jarang ngombe banyu putih iku akeh akibate gawe kesehatan lho rek, contohe koyok dehidrasi, sampe sing nemen isok sampe gagal ginjal. Dadi mulai saiki, perbanyak ngombe banyu putih yo rek.


Nyiapno awak kanggo banjir iku ora kok angger wes siap ngunu tok, tapi kudu ngerti opo ae sing kudu disaipno awit teko perkoro-perkoro sing bakal iso ngewangi utowo ngadepi nag ono bencana sing bakal teko. Nah sak durunge persiapan yo kudu ngerti ambek iso merkirakno kira-kiro bencana opo sing bakal kedaden, contonhne nag nang daerah sing rawan gempa utowo lemah sing logrok iku yo kudu siap-siap ang wayae rendeng ambek noto-noto barange utowo barang sing penting ben nag ono longsor wes temen-temen siap kabeh ambek barange maeng. Terus barang-barang maeng ora ono masalah mergane wes disimpen ambek diamanno. Mari ngunu keselametane awak barang yo wes jelas aman.


Awakmu kepingin nduwe robot teko barang sing terjangkau? Awakmu isok manfaatno kardus bekas dan digawe robot pajangan koyok karakter Danbo. Nek pingin gawe, gatekno cara iki. Pertama, siapno disik kardus bekas, cutter, penggaris, gunting, karo lem. Loro, gawe lengan Danbo bagian kiwo karo tengen. Telu, gawe engsel tangan bentuk silinder dan ojok lali gawe dudukane. Papat, tempelno tangan sing wes digawe ambek engsel tangane. Limo, gawe en awake Danbo, isok ndelok referensi nang internet. Enem, tempelno lengan karo awak dan pastikno bagian tangane isok obah secara bebas. Pitu, gawe maneh engsel gawe cuilan ndas ambek dudukane. Wolu, tempelno engsel ndas ambek tahanane gawe cuilan bagian duwur ambek ngisor. Songo, tempelno sisan tahanan engsel ndas nang awak cuilan duwur terus rakit ndas e. Sepoloh, dekek ndas nang duwur engsel terus dilem. Sulas, gawe en sikil e Danbo ambek engsel sikil, terus gabungno. Terakhir, tempel engsel sikil nang awak cuilan ngisor. Wes mari deh.


Salah siji hal sing sakjane dilarang nang agama Islam tapi dinormalno nang jaman saiki iku misuh. Jare wong-wong, lek gak misuh iku rasane gak lego. Padahal, awak dewe pemeluk agama Islam iku dikongkon gawe jogo ucapan, termasuk gak oleh ngomong sing elek koyok misuh. Ancen angel gawe ngelatih cek gak misuhan iku, opo maneh sing wes kadung kulino. Tapi nek nduwe niatan pasti isok. Carane iku ngganti reaksimu nganggo ucapan-ucapan sing apik. Semisal nek seneng, ngucapo ‘Alhamdulillah’. Nek lagi ndelok sesuatu sing apik, ngucapo ‘Masyaa Allah’. Nek ndelok sesuatu sing gak sesuai ambek atimu, ngucapo ‘Subhanallah’. Nek lagi ditimpo masalah, ngucapo ‘Astagfirullah’. Dan sek akeh maneh ucapan ucapan apik sing isok dipraktekno nang keseharian.


Ning masyarakat Dayak ning Kalimantan, ana sing arane Panglima Dayak. Panglima Dayak yaiku wong kang kuat sing bisa mimpin masyarakat Dayak babagan hukum adat lan urip sejahtera. Salah sijine yaiku ning Dayak Jalai ning Kabupaten Ketapang. Ora mung panglima, kanggo milih wong sing bakal oleh gelar istimewa apa wae, yaiku kudu ngelewati prosesi pesalin pesibur, yaiku kaya kampanye kanggo ngenalake calon panglima iki. Kaping pindho, yaiku baru upacara memesalin, yaiku upacara sing nandakake yen gelar kuwi wis mantep. Akeh proses ning memesalin, salah sijine yaiku nunjukake hormat kang gedhe marang pemuka adat sing wis sepuh lewat panganan lan piranti adat liyane.


Kanggo bocah kos, mesin cuci kuwi salah siji fasilitas sing penting amarga bisa ngirit biaya jasa binatu ning jaba kos. Bocah kos, apa maneh bocah kuliah, kuwi kadhang ora nggatekake awake dhewe. Fasilitas kos iki bisa dadi sarana sing uga nguntungake kanggo wong sing nduwe kos amarga bisa luwih gampang mundhakake rega liwat tawaran iki. Nanging sing perlu diawasi kuwi yaiku penggunaane sing kadhang sembarangan kaya lali ora diresiki, lali ora dicabut, lan uga sembarang kalire sing marai mesin cuci cepet rusak. Ya ana dilemane yen ora ana penjaga kos sing duwe tugas ngawasi mesin cuci amarga penduduk kos iki uga akeh.


Bagian sing paling penting ning dodolan online kuwi anane layanan pelanggan yaiku customer service utawa CS. CS iki akeh banget gaweane kaya nangani komplain, perbaikan, lan uga ngewenehi rekomendasi produk kanggo para pelanggan. CS iki kudu dadi wong sing ngerti kabeh jenis produk lan uga ngewenehi citra sing apik marang pelanggan. CS iki uga kudu sabar yen ngadepi para pelanggan sing protes lan uga ngerasa yen layanane ora apik. CS uga kudu bisa nyeleksi informasi ngendi sing bisa didandani lan uga dicatet kanggo evaluasi. CS iki bisa diganti karo chatbot utawa layanan percakapan otomatis kanggo nangani keluhane pelanggan liwat online.


Piranti masak sing paling penting kui peso. Peso iso digunake nggo ngonceki bawang, motong sayur, motong daging, ngersiki sisik iwak, lan sak panunggalane. Duwe piso sing apik utowo larang kui dadi penting. Nanging luwih penting meneh duwe peso sing tajem. Peso sing tajem kui gawe proses masak makin gampang. Awak dhewe ora butuh tenogo akeh kanggo ngetok bahan masakan. Misale pas motong daging, serat daging bakal ora rusak mergo pesone tajem. Peso sing tumpul kui malah iso marai ciloko neng pawon. Pas lagi ngetok-ngetoki, iso wae drijimu melu kebeset utowo malah melu keketok ugo. Dadi penting banget kanggo ngasah peso ben tajem terus.


Hotel saiki wes seje ambek biyen, Hotel saiki duwe jenis macem-macem ono sing bintang siji, bintang loro, bintang telu, sampek bintang limo yo ono. Terus fasilitas sing ditawakno yo macem-macem. Awit teko kamare sing duweni TV, kulkas, sampek turone sing empuke ora pokro yo ono. Mari ngunu regane yo macem-macem karek nyocokno fasilitas sing mbok pengeni soale ono rego ono barang. Masih penginapan barang yo ngono, saiki penginapan yo macem-macem ono sing ekonomi ono sing ekslusive barang, karek awakmu butoh fasilitas sing piye ambek jaluk rego sing piye. Kabeh karek kebutuhan sing mbok gelek'e, tapi nag dibandingno karo hotel regane penginapan isek lumayan.


Ustaz-ustaz sing gayane koyo cah enom kui kudu diakehke supoyo cah-cah enom saiki dadi gelem melu pengajian. Jaman saiki tabiat-tabiat sing ala gampang banget nyebar. Melu kajian kui iso dadi salah siji benteng cah enom seko kui. Carane ben dadi ustaz sing iso disenengi cah enom kui kudu ngerti masalah sing dialami dheweke. Cah enom kui dhuwe masalahe dhewe, sing bedo koyo wong tuwo. Pembahan penjian sing diminati karo cah enom kui, koyo babagan percintaan lan perkoro karier. Ustaz sing pengen disenengi cah enom kui uga luwih apik ora nganggo atribut-atribut koyo sorban, klambi gamas, lan sak panunggalane. Atribut sing koyo ngono ngewehi kesan sing serius. Cara liayane kui ustaze kudu pinter-pinter ngeleboke gojekan neng tengah-tengah ceramahe.


panganan laut ancene kandungane akeh manfaate kanggo kesehatan opo maneh kanggo wong meteng. Jarene hellosehat, wong meteng kudu mangan macem-macem pangan sehat. Salah sijine yoiku panganan laut sing akeh gizine. Masio ora kabeh panganan laut iso dipangan ambek wong meteng, tapi panganan laut duweni gizi sing diperlukno karo wong meteng. Panganan laut sing diperlokno yaiku koyok iwak ambek kerang sing dadi sumber protein, zat besi, ambek gizi sing diperlukno kanggo perkembangane janin. Kebutuhan protein ambek zat besi kanggo wong meteng ancene tambah akeh nag pas meteng soale kawe dukung pertumbuhane bayine. Sak liyane iku panganan laut maeng yo iso njogo teko anemia kanggo wong meteng. Mangkane wong meteng ora opo-opo mangan panganan laut sing penting sesuai ambek sarane dokter.  Soale nag kekurangan protein ambek zat besi iso elek dampake nang janine


Aku yakin akeh bocah-bocah sing podo kenal ambek lagu daerah sing teko kalimantan selatan iki. Yo lagu iki judule Ampar-ampar pisang sing gunakno bahasa banjar asli kalimantan selatan. Lagu iki saiki wes terkenal nang endi-endi opo maneh bocah sing melok pramukaan. Lagu iki diciptakno Hamiedan AC. Masio lagu iki ora ruwet ambek lirike saitik tapi saiki dadi lagu sing paling disenengi bocah-bocah nag daerah kono. Lagu iki asline gambarno kebiasaan wong kono sing seneng numpuk gedang sing ate mateng. Nag wes kate mateng masio siji sing mateng mesti dijipiki bocah-bocah terus dipangan. Lah bocah sing jipik maeng nag mangan mesti buantere orambloko wat-wet koyok geni ngobong larahan kayu.


Kejuaraan dunia BWF iku kejuaraan bulu tangkis sing diorganisir karo Badminton World Federation utowo disingkat dadi BWF. Tujuan gawe diadakno kejuaraan iki yaiku gawe nentukno pemain bulu tangkis sing paling apik sak dunyo. Turnamen iki diadakno ket tahun 1977 dan diadakno ben tahun ket tahun 2006. Negara sing melu pertandingan iki yaiku negara sing dadi anggotane BWF, termasuk Indonesia. Indonesia iku wes dadi tuan rumah kejuaraan BWF ping telu. Sing pertama pas tahun 1980, terus kedua pas tahun 1989, terakhir pas tahun 2015. Indonesia sisan dadi negara paling sukses nomer loro nang pertandingan BWF iki sak marine Tiongkok per tahun 2021.


Dino Sebtu wingi, aku ngancani koncoku mlaku-mlaku neng Malioboro. Koncoku iki seko Medan lagi ono urusan nek Jogja. Sebtu kui, dino terkahir koncoku ono neng kene dadi dee pengen tuku oleh-oleh nggo keluargane neng omah. Aku ngejake dee neng pasar Kranggan. Pas arep balik neng parkiran, aku kepikiran iki ketoke enak mangan es krim McDonald. Dadi aku karo koncoku mampir disik. Awan kui antreane dowo banget. Awak dhewe mesthi ngenteni 15 menitan sadurunge iso mesen. Jebul pas arep mesen, es krime gari sing roso vanila tok dadi ora iso milih. Tapi tetep sih, es krim McDonald paling enak. Opo meneh mangane pas awan-awan ngene.


Ade Rai, salah siji atlet binaraga nuturi yen arep duwe awak sing apik kudu diet lan njaga kesehatan fisikm salah sijine yaiku ngurangi mangan sing sekirane bisa nambah potensi kolesterol, jantung, lan sapanunggale. Sing bisa dilakoni kanggo njaga awak miturut Ade Rai yaiku ngatur jam mangan lan nggawe jadwal sing disiplin. Kaping loro, yaikukudu nggatekake asupan karbohidrat sing mlebu. Ora mesti kudu sega, nanging uga bisa sumber liyane. Kaping telu yaiku akeh mangan sing ngandung protein kaya iwak, daging, lan uga kacang-kacangan. Kaping papat yaiku milih sumber lemak alami. Kaping lima, sing paling penting yaiku olahraga senajan sedela lan kudu rutin.


Durung akeh uwong sing eroh cara nganggo mesin cuci sing tepak ben isok hemat listrik. Akeh-akehe uwong iku podo ngelebokno klambine asal nang mesin cuci. Terus pas tagihan listrik e metu podo morang moreng karepe dewe mergo tagihan e nunggak. Mereka gak sadar nek mereka iku luwe sering nganggo mesin cuci pas klambine onok sitik. Padahal cara ngumbah nang mesin cuci sing bener iku sekalian pas klambine lagi uakeh. Eroh opo’o? Soale sitik akeh klambi, watt sing dinggo mesin cuci iku bakal podo. Nek awakmu ngumbah klambi langsung akeh, awakmu dadi gak bolak balik ngumbah maneh. Nek wes ngono, tagihan listrik iku isok berkurang akeh sisan.


Pakdheku pas kui lagi ono gawean neng Yogyakarta. Bar rampung garapane, dheweke mampir disik neng gonna budheku neng omah Lempuyangan. Kerungu kabar kui ibu lan aku budal neng kono uga. Neng kono, awak dhewe kumpul bareng karo ngobrol-ngobrol. Lagi serune omong-omongan kui mau, pakdhe lagi sadar yen ono barange sing keri. Masku ngeterke pakdhe neng panggon gaweane mau. Aku dikon budheku tuku oleh-oleh neng dalan Mataram. Aku mung dikei duwit naning aku bingung arep tuku opo. Aku ora ngerti bakpia pathok sing enak kui sing endi, dadi aku waton milih sing Bakpia Pathok 75 karo Yanko, rong kerdus rong kerdus. Banjur aku langsung ngertke oleh-oleh kui neng stasiun.


Liburan bareng karo wong sing disayangi kui ora kudu lungo neng panggon sing adoh utowo larang. Plesiran neng panggon sing cerak lan murah uga iso munggahke kwalitas kebersamaan. Mergo iki dudu sepiro akehe awak dhewe ngetoke duwit karo wong sing disayangi nanging piye carane awak dhewe ngenteke wetku bareng wong kui. Awak dhewe iso wae ngejak dee neng panggon sing biyen kerep dikunjungi bareng-bareng. Misale, tuku wedhang ronde sing neng buri stadion. Kui dudu panganan mewah nanging neng kono ono memori sing ora iso dilaleke. Neng panggon sing akeh memorine kui, awak dhewe iso ngomongke endahe jaman-jaman biyen. Kui bakal luwih berharga timbangane mangan neng restoran sing mewah.


Numpak angkutan umum kuwi pancen nyenengake amarga bisa ngurangi emisi gas karbon ning alam amarga angkutan umum kaya bisa, angkot lan liyane kuwi nduweni panggonan kanggo wong akeh lan ngurangi owng sing numpak kendaraan pribadi. Nanging, angkutan umum iki kadhang uga marai was-was amarga akeh kriminal sing ana ning jerone kaya copet, pelecehan, lan pemerkosaan, Anane angkutan umum kuwi dianggep dadi peluang pelecehan lan tindak kriminal sing luwih gedhe maneh. Kamangka, isih akeh wong sing milih numpak kendaraan pribadi amarga luwih aman lan uga luwih bebas. Kendaraan pribadi uga nduweni tujuan sing jelas lan bisa macem-macem tujuane uga ora manut rute.


Yen awak dhewe iso milih, awak dhewe luwih penak yen golek kerjo sing cerak seko omah. Sak wise status pandemi neng Indonesia kui dicabut, akeh kantor sing wis ngewajibke pegawene mangkat kerjo neng kantor. Nanging awak dhewe wis kebacut seneng kerjo seko omah. Seko awal jarak antara kantor neng omahe dhewe kui wis adoh. Nanging mergo wis ora biasa, awak dhewa dadi nganggep kui adoh baget. Yen awak dhewe iso milih gawean meneh, mending awak dhewe milih gawean sing cerak omah. Jarak sing adoh lan suwe gawe wektune awak dhewe keguak neng dalan. Misale ono pilihan liyo, mending wektu sing dientek neng dalan kui digawe kanggo ngenteke wektu karo keluarga.


Sopo sing senengane mangan sego goreng dicampur mie goreng? Aku yo termasuk. Tapi timbangane nggawe sego goreng ambek mie goreng, luwe ringkes nek bahane langsung dicampur dadi siji baru dimasak bareng-bareng. Panganan iku jenenge sego goreng mawut. Cara nggawene gampang, pertama siapno disik bahan-bahane, yaiku mie sing wes direbus, sego sak piring, brambang, bawang putih, uyah, gulo, kecap, ndhog, kecambah, ambek kubis. Tumis disik brambang karo bawang putih sampe wangi, mbari ngono lebokno ndhog terus dimasak orak arik. Nek wes, lebokno sego, mie, kecambah, karo kubise. Diudek kabeh sampe roto. Terus lebokno uyah, gulo, ambek kecap sak cukupe. Didudek maneh sing roto sampe mateng. Sego goreng mawut siap dinikmati.


Ayodance Audition yaiku salah siji gim tantangan tarian saka internet kanggo para penggunane. Gim iki maune dikhususake kanggo bocah wedhok amarga ngerespon anggepan yen gim daring iki khusus kanggo bocah lanang. Nanging, miturut perkembangane, gim iki bisa dimainke kabeh wong saka kabeh umur amarga aman lan ora ana unsur kekerasan. Gim iki diproduksi karo Megasus lan penerus saka gim O2J sing ora sepira payu ning pasaran amarga kalah karo gim perang lan olahraga. Gim iki uga nyediakake fitur nyiptakakae karakter miturut kesenengan para pemain kamanga pemaine akeh banget remaja putri sing mulai terjun ning babagan gim online. Saka gim iki uga bisa mbangkitake selera musik para bocah enom.


Pantai Sembilan ana ing Madura iki cerak karo Gili Labak Madura. Jalur kapale uga sak jalur. Dijenengi Pantai Sembilan amarga bentuk pulaune sing kaya angka songo. Dolan ing Pantai Sembila ora jangkep yen ora renang utawa snorkeling. Banyu laute sing biru banget bisa ngundang sapa wae kanggo renang ing kene. Pasir pantai sing putih uga nambah apiking pantai iki. Saliyane iku, ning Pantai Sembilan iki ana fasilitas yaiku banana boat utawa kanggo dolanan banyu. Wong sing numpak perahu sing wujude kaya gedhang iki bakal ditarik kari perahu mesin ana ing tengah laut. Ora mung kuwi, ning Pantai Sembilan uga ditawakna panganan khas Madura sing bakal manjakne ilat.


Aku biyen tau nyanyikno nyanyian bareng ambek konco-konco pas waktu SD. Lagu iki uakeh sing seneng, opo maneh konco-koncoku soale kenek kanggo goroi bocah-bocah sing potongane gundul. Nyanyian iki judule Gundul-Gundul pacul, Nyanyian iki asline teko Jawa Tengah sing diciptakno karo sunan kali jogo terus gelek dinyanyikno ambek bocah -bocah cilik. Lah lapooh kok akeh bocah cilik sing seneng? Soale nyanyiane iku gampang diling-iling ambek gampang dinyanyekno, terus nek nang daerah ku, nyanyian iki tambah digawe lok-lokan ambek konco-konco sing ancene motong rombut gundul. Mangkane nag ono bocah sing potongan gundul nang daerah nggonanku mesti topian terus soale wedi dielokno.


Jamanku SMA, sekitar 2014, ono jajajan es sing ngerti-ngerti akeh neng Yogyakarta. Jenenge Es Oyen. Jarane es kui awale asale seko Bandung, Jawa Barat. Mergo akeh banget neng dalan, akhir aku nyobo jalal ngicipi es kui karo ibuku. Es kui isine akeh, ono alpuket, kelopo, bubur mutira, lan ono sebagian bakul sing ngewehi nongko. Legine es iki seko gulo cair karo susu kental manis. Yen ono sing duren, neng kono yo ngedol es oyen sing iso ditambahi duren. Es oyen biasa seporsi regone mung Rp6.000, yen sing nganggo duren Rp12.000. Es e kui seger banget dimaem pas panas lagi ngetang-ngentang. Legi es e kui marai bikin semangat.


Panggon wisata sing apik neng Yogyakarta ora mung sing ono kaitane karo budaya, kekayaan alam ning kota istemewa iki uga endah. Sak liyane, pantai lan ijo-ijoan, Yogyakarta uga duwe bentang alam sing jenenge gumuk pasir. Gumuk pasir kui ono neng Kabupaten Bantul cerak karo Pantai Parangkusumo. Gumuk pasir kui salah siji fenemona alam sing langka neng donyo. Ning kawasan Asia Tenggaa, sing ono bentang alam iki mung Vietnam, Filipina, lan Indonesia. Mergo howo ning panas, gumuk pasir iki mlebu neng jenis barchan. Gumuk pasir barchan kui duwure sekitar 10 tekan 15 meter. Neng kono, awak dhewe bakal keroso koyo neng gurun pasir mergo neng kono ora ono opo-opo, koyo wit lan watu neng tengah-tengahe.


Pas libur akhir semester sekolah, aku ambek dulur-dulurku podo mondok nang omahe mbah uti. Mbasio jenenge mondok, tapi isine mek dolen tok. Tapi onok waktu tertentu dan kabeh pasti langsung lunggo anteng nang ngarep TV. Nek wes ngono, wes podo isok nebak nek kabehe kate nonton film Home Alone. Ancen film sing siji iku wes dadi film wajib sing kudu ditonton bareng-bareng nang keluargaku. Genre film komedi teko film iki gak tau gagal nggawe sing nonton ngguyu kemekelen. Wes ngono akeh banget plot twist sing marai melongo. Selain iku, onok hikmah apik sing isok banget dipraktekno nang lingkup keluarga. Dadi kate ditontok ping bolak balik gak bakal bosen, opo maneh nek nontone bareng-bareng.


Wong salat kui sok-sok lali rakaate wis tekan piro. Aku yo kerep ngeroso ngono kui. Tekan aku diandani karu ustadzku yen lali pas salat kui ulah setan lan ragu-ragu kui sifate setan. Bali seko pengajian kui, tak iling-iling terus opo sing diandani guru agamaku mau. Sesoke, koyo biasane, neng tengah-tengah salat aku lali wis tekan rakaat kepiro. Banjur aku ngiling-iling omongan ustadzku wingi, yen awak dhewe ora entuk ragu-ragu. Opo sing dirasake pas kui, awak dhewe kudu yakin. Pas kui aku rosone ora salah, rakaat. Awale kui aku ragu yen kui rakaat ketelu naning pas tak pikir meneh aku yakin kui wis tenanan rakaat ketelu.


Salah sawijing kegiyatan ning waktu kosong sing bisa dilakoni yaiku nonton film. Nonton film saiki bisa lewat aplikasi utawa ning bioskop yeng pengen ngerasakake kerameyan lan pengen nonton bareng karo kanca-kanca. Nanging sing perlu diwaspadai yaiku tontonan-tontonan sing ilegal kaya saka web sing mbajak karya-karyane wong kang wis kerja kanggo produksi film. Anane server utawa panggon sing nyediakake tontonan ilegal iki marai rugi amarga bisa mbatesi kreativitas lan ora menghargai kabeh wong sing terlibat. Film ilegal iki sejatine sing marai industri perfilman cepet mati amarga marai film ning bioskop mudhun layar luwih cepet lan tikete ora payu. Bisnis film ya bakale ajur yen industri ilegal iki diterusake.


Batu yaiku salah siji daerah sing ngasilake buah-buahan sing seger, apik, lan uga bedha kualitas karo buah sing ana ning daerah liyane. Batu uga terkenal karo oleh-oleh olahan buah kaya sari apel, kripik buah, selai buah, jenang, lan uga olahan liyane. Salah siji produsen sari apel skala omahan yaiku Sari Apel Kusuma sing wis kondhang ning Jawa Timur lan uga akeh daeran ning Jawa Tengah. Sari apel iki dikembangake karo Kusuma Agro Industri, yaiku industri perkebunan buah sing ana ning Batu, Malang. Industri iki maune cilik, nanging amarga pemasaran sing apik, kamangka industri iki dadi gedhe lan uga bisa nyerep karyawan akeh ning Batu lan daerah sekitar.


Isuk-isuk kui paling cocok sarapan sing maregi nanging ora akeh. Mangan panganan kang jangkep gizine nanging ora anyep. Hayo, sapa ning kene sing wis tau krungu pecel punten khas Blitar? Panganan iki isine punten utawa mempere kaya lontong nanging rasane gurih lan cithakane guedhi kaya baskom ditambah kuluban sing dikocor sambel pecel khas Blitar sing pedhes, gurih, tur legi lan aja ngasi lali lawuhe tahu tempe peyek. Wis jan mantep banget iyo ora? Pecel punten iki ramah dikantong amarga rata-rata didol amung limang ewu ngasi pol-pole pitung ewu. Apa ora kebacut murah to, nek mbayangne isi lan rasane kui mau?. Kamangka yen kanca-kanca bingung arepe sarapan apa sing murah nanging gizine aman, pecel punten iki dadi salah sijine pilihan.


Awakmu kabeh nggolek panggon wisata sing instagrammable? Bukit Kapur Sekapuk isok dadi pilihane. Lokasine nang desa Sekapuk, kecamatan Ujung Pangkah, kabupaten Gresik. Waktu tempuhe sekitar sak jam nek berangkat teko pusat kota Gresik. Bukit kapur iki terdiri teko beberapa tambang kapur aktif sing dipahat bertahun-tahun karo penambang sing akhire mbentuk pilar putih koyok gaya arsitekture Yunani kuno. Weroh dadi apik koyok ngene, akhire didadekno panggon wisata. Nang kene, akeh banget spot foto sing apik dan instagrammable. Nek gak onok niatan foto-foto, ndelok pemandangan bukite pun yo isok ngelepas sumpek. Bukit Kapur Sekapuk iki buka ket jam 8 isuk sampe jam 6 sore. Tiket masuke 15 ewu per uwong.


Aku wingi teka ana ing adicara ambal warsa kancaku. Adicara iku ditindakake ana ing restoran KFC. Lampahing adicara rame banget. Ana badut sing nggawe klambi pithik nambahi ramene adicara. Saliyane iku, para tamu sing teka diwenehi macem-macem gegawan kaya sega lan pithik, balon, topi, lan dulinan. Nggawe adicara ana ing restoran KFC cocok banget senajan kowe ora bocah cilik maneh, amarga kabeh karyawane ora pilih-pilih kanggo ngeladeni kabeh tamune. Karyawane padha sabar, sumeh, lan enak diajak guyon dadi nambah ramene adicaramu. Sing luwih enak maneh, rega paketan yen ngadakke adicara ning KFC ora pati larang banget. Kowe bisa nembung manager KFC ing kuthamu yen pengen nyoba nggawe adicara ana ing KFC.


Masjid raya Sumatra Barat iki salah siji Masjid raya sing onok nang provinsi Sumatera Barat. Masjid iki dibangun mulai tahun 2007 dan baru dadi tuntas pas tahun 2019 dengan total biaya Rp325—330 miliar. Pengerjaan Masjid iki dilakoni secara bertahap soale anggaran teko provinsi sing terbatas. Tapi mbasio ngono, Masjid iki dadi Masjid sing unik dan bedo timbang Masjid liyane. Hal iku mergo arsitektur Masjid iki bener-bener podo plek ambek omah adat khas teko provinsi Sumatera Barat, yaiku Rumah Minang. Didelok teko atape ae wes bener-bener ngetarani banget nek Masjid iki bedo ambek Masjid liyane. Nek Masjid umume onok kubahe, nek Masjid sing siji iki atape nganggo atap runcing sing nyerupai tanduk kerbau sing dadi khas rumah adat Minang.


Pas wektu study banding ing Aceh, SDN Kedensari 2 sing kasusun arek lima yaiku, ratna, dimas, andrea, rita lan sukma ngamati omah adat sing ana ing Aceh. Ing kunu arek limo iku nemoni ketua suku adat kanggo wawancara tentang omah adat suku Aceh. Ketua adat iku jawab kabeh pertanyaan sing ditakokake dening arek lima iku mau, termasuk salah sijine jenenge omah adat iku mau. Omah adat ing Aceh iku jenenge Rumoh Aceh. Kayak omah adat ing suku-suku sing laine ing pulau Sumatera, Rumoh Aceh yaiku omah panggung kang nduweni telu bagian. Panggung Rumoh Aceh iku kalebu omah sing duwur, yaiku sekitar 2,5 hingga 3 meter. Saben omah nduweni rambat utawi ruang utama. Ruang-ruang sing laine tergantung dening kebutuhan masyarakat.


Jaman mbiyen, nek kate mesen hotel, awak dewe kudu nduwe kontake hotel iku dan mesen lewat telpon utowo teko nang hotele langsung gawe mesen kamar. Jaman saiki pesen hotel luwe gampang, soale akeh banget platform online gawe mesen hotel. Salah sijine iku Traveloka. Cara mesen hotel nang aplikasi siji iki gampang banget. Pertama, awakmu buka aplikasi Traveloka dan isi data diri disik. Terus nggolek hotel sing sesuai ambek kepinginanmu, terus pilihen nek wes nemu. Mbari ngono pilihen jenis ambek jumlah kamr sing kate mbok pesen. Terus isi data pemesanan dan data tamu sing kate nginep. Terakhir, pilih metode pembayaran dan bayar secepatnya sak durunge batas waktu sing wes ditentukno. Nek wes mari kabeh, awakmu bakal entuk voucher sing digawe bukti pemesanan hotel gawe check in.


Taun baru mesti bakalan akeh wong sing obong-obong. Ana sing ngobong jagung sing diarani jagung bakar, ana sing ngobong daging, ana sisan wong sing ngobong mercon kanggo nyambut taun baru. Iki carane supaya taun baru diisi karo kegiatan sing seru lan ora bisa dilalekna. Nomer siji, golek panggon sing enak misale ana ing villa ing gunung supaya bisa ndelok mercon. Nomer loro, gawa bahan masakan sing akeh kayata jagung, daging, roti utawa apa wae sing bisa diobong bareng-bareng. Sing terakhir, nyetel lagu nalika ngobong panganan iku mau supaya tambah seru lan aja lali kanggo ngobong mercon nalika wis jam 12 bengi.


Mandi wajib utowo mandi besar iki kegiatan ngresikno seluruh tubuh gawe bersuci teko hadas gede. Lanang ambek wedok wajib gawe adhus gede sak marine ngalami beberapa kondisi, koyok metune air mani, mbarine haid, ambek mandeke darah nifas. Pasangan suami istri wajib sisan gawe adhus gede sak marine ngelakoni hubungan intim. Adhus gede iki onok tata carane. Siji, niat mandi wajib nang ati. Loro, cuci kedua telapak tangan ping telu. Telu, resikno daerah kemaluan. Papat, cuci tangan maneh dan dilanjut wudhu. Limo, siram ujung kepala, gentian teko tengen terus kiwo, dan dilakoni ping telu. Enem, siram seluruh tubuh ket ujung rambut sampe ujung sikil, gentian teko tengen terus kiwo, ping telu.


Awak dhewe kudu dukung utowo ngidolake Khabib Nurmogomedov. Pegulat asal Rusia iki paling terknal seko pertandingane lawan McGregor. Pertandingan kui akeh kontroversine. McGregor kui wong sing dikenal sombang neng laga UFC. Dadi pas Khabib ngaleh wong kui iso dadi pertimbangan prestasi sing iso diunggulke. Sing marake luwih sangar meneh, jarene, pas lagi gelut neng oktagon dheweke bisiki lawane. Dheweke ngomong, sing kurang lebih intine ngene, "Kowe ngalah wae, sing kudu dadi juara iki aku, kowe ngalah wae, timbange koyo bonyok-bonyok". Mungkin wae kui aku salah utowo rada berlibihan, nanging tetep wae bisikan lawane ben nyerah kui edan banget sih. Iki nunjukke kekuatan lan rasa percaya diri Khabib sing gedhe.


Gawe wong wedok, terutama sing mesti ngeramut rambute, hair dryer iku guduk hal sing asing maneh. Hair dryer iku alat sing digawe ngeringno rambut luwe cepet. Carane iku gampang terus praktis, tapi wong sing gak eroh yo tetep bingung cara gawene. Nek pingin nganggo hair dryer, koyok ngene carane. Siji, gatekno kondisi hair dryer iku mau, pastikno gak onok sing bermasalah. Loro, nyalakno hair dryer terus atur nganggo suhu sing endek disik. Telu, petek tombol on terus arahno hair dryer nang sisi rambut. Nek dirasa kurang, suhune isok diundakno. Terakhir, nek rambut wes garing, patenono dengan cara petek tombol off.


Akeh wong kang ngerti yen gudheg digawe saka nangka enom. Nanging akeh sing ora ngerti yen ana gudheg sing digawe saka liyane nangka enom, yaiku saka kembang klapa utawa manggar. Sak liyane Jogja, gudheg manggar utawa gudheg kembang klapa iki akeh ditemoni ing Magelang. Manut sejarahe lan wilayahe, Magelang pancen cedhak karo Jogja, dadi akeh panganan sing rupane kaya panganan Jogja. Gudheg Manggar ing Magelang rasane luwih gurih lan ora sepiro legi kaya gudheg Jogja. Manggar rasane wis ana legine lan ora sepet kaya nangka enom, dadine ora perlu gula sing akeh kaya gudheg biasa. Resep iki bisa dadi alternatif kanggo wong sing ora seneng gudheg.


Ngutip teko Kemdikbud RI, perkembangbiakan taneman secara generatif iku terjadi nek taneman mau nduwe kelengkapan sing dibutuhno nang proses penyerbukan. Alat perkembangbiakan taneman secara generatif iku serbuk sari ambek kepala putik. Perkembangbiakan generatif iku disebut sisan perkembangbiakan secara kawin. Perkembangbiakan generatif iku diawali atek penyerbukan, nang ndi serbuk sari iku ngelekat nang kepala putik. Mbari penyerbukan iku mau, serbuk sari iku bakal menuju ruang bakal biji. Nang njero kono, bakal terjadi pembuahan. Biasane, tumbuhan iku gak bakal isok ngelakoni proses perkembangbiakan iki nek alat perkembangbiakan gawe penyerbukan iku gak lengkap. Contoh taneman sing berkembangbiak secara generatif iku kembang sepatu ambek kembang matahari.


Wong-wong sing nduwe duit berlebih iku senengane ngelakoni investasi sembarang kalir jenis. Salah sijine iku investasi kesehatane dewe. Salah siji cara gawe investasi kesehatan iku tuku kursi pijet. Kursi pijet iku kursi sing nduwe fungsi gawe mijeti awakmu pas lunggo nang kono. Onok alesan wong-wong sing nduwe duit iku podo tuku kursi pijet iki, soale nduwe akeh pol manfaat gawe awake. Siji, ngobati nyeri punggung utowo boyoken. Loro, ngeculno racun nang njero awak. Telu, ngeringano stres. Papat, ngobati penyakit kanker. Limo, ngontrol tekanan darah. Terakhir, gawe alat relaksasi. Teko akehe manfaat kursi pijet iku mau, yo gak heran nek akeh wong sing ngelakoni investasi kesehatan nganggo kursi pijet iku.


Nag konconan ancene kudu sing apik ben nag ono opo-opo iku ono sing ngewangi, iku mono anjuran ambek omongane guruku pas aku ngaji biyen. Nah sampek saiki omongan ambek anuran iku tetep tak lakoni mergane wes kebukti saiki aku duwe konco apik nang endi-endi ambek akehe pol, ono sing nang Sumatra, Lombok, Kalimantan, ambek Maduro barang yo ono. Nah teko sarang iku maeng aku ngerti nag duwe konco akeh iku enake ora pokro, soale nag ono opo-opo mesti ono sing ngewangi, terus apike iku ngeluwehe dulur dewe sing isone mok delok ambek masi tok, padal iku dulur. Nag konco mesti ngewangi goleki solusi sampek ketemok masio ora petok, tapi nag ngerti koncone ewo mesti bakal ngancani.


Misale awak dhewe lagi ono neng kondisi sing mekso awak dhewe tinggal neng deso. Awak dhewe mungkin wiwitan bakal kaget karo perkoro-perkoro sing bedo karo sing ono neng daerah kota. Salah sijine kui perkoro panganan utowo perkoro ilat. Panganan sing ono neng deso kui bedo karo panganan sing biasa awak dhewe konsumsi neng kota. Supoyo ora terlalu kaget, ono beberapa perkoro sing iso awak dhewe lakoke. Sing kesiji, awak dhewe iso gowo pangan kering lan awet sing awak dhewe doyan, misale koyo abon. Sing keloro, awak dhewe mungkin iso ngewiwiti mangan endog sak ben dinone. Sing ketelu, awak dhewe kudu jajal panganan deso kui sitik-sitik. Ora perlu akeh sing penting wis ngerasake.


Keris kui senjata tradisional saking Jowo sing paling ikonik. Ukurane cilik lan biasane disimpen neng pinggang.  Keendahan keris kui iso didelok seko lekukane. Makin akeh lekukan neng keris, keris kui dianggep semakin endah. Sak liyane mergo bentuke sing estetis, lekukan sing akeh kui luwih angel gawene. Ora akeh pengerajin sing iso gawe lekukan sing akeh. Nanging, ono coro ben nilai estetis keris kui mundak sak liyone seko gawe lekuaan maw. Keris iso luwih endih yeng warangka utowo saring kerise kui diukir. Warangka kui iso digawe seko kayu-kayu sing apik, koyo jati lan cendana. Keris uga dihiasne meneh nganggo cara gawe gagang utowo pegangan keris kui diukir.


Onok salah siji barang elektronik sing lagi populer banget. Jenenge iku air fryer. Air fryer iku alat sing fungsine gawe ‘nggoreng’ bahan panganan. Air fryer iku dinilai luwe hemat minyak soale nggoreng e nganggo udara panas sing muter nang mesin iku mau. Udara panas iku isok marakno panganan mateng terus tampilane isok coklat keemasan terus tekstur e isok renyah puol. Tapi gak kabeh panganan isok digoreng nganggo iki, mek terbatas nang panganan kering utowo frozen food. Air fryer iki gak mek gawe goreng tok, tapi isok gawe manggang sisan, contohe koyok gawe kukis, roti, utowo cupcake sing bentuke cilik-cilik iku lah.


Pasa neng sasi Ramadan kui ora mung sekadar nahan ngelih karo ngelek wae, luwih seko kui, poso kui fungsine koyo sekolah kanggo imane awak dhewe. Pelajaran sing pertama kui, cetho, babagan nahan hawa nafsu. Nek wektu-wektu sak durunge kui, awak dhewe iso gampang ngelihan yen delok sembarang barang neng sosial media, iso barang lan panganan utowo ombenan. Awak dhewe pengen cepet-cepet ngetoke barang kui. Yen misale, pas mepet bakdo kui, awak dhewe malah luwih milih belonjo timbangane ngibadah. Awak dhewe wis ora entuk salah siji esensi seko poso iki. Neng bulan Ramadan kui, awak dhewe diajarke ben sregep ngibadah meneh; ibadah sing wajib lan uga sing sunah. Mergo, neng sasi sing mulia iki kabeh pahala bakal dilipat-gandake tekan 10 kali lipat.


Aku seneng banget ambek kripik kentang rasa honey butter, sampe nek jare adekku aku wes ndek level terobsesi. Pokok ben aku lungo nang ndi ae, aku pasti sedia kripik kentang rasa honey butter iku. Dan ben aku kate tuku sesuatu dan toko ndi ae, pasti akhire nambah tuku kripik iku sisan. Nek ditakoni kok isok aku seseneng iku, soale rasane unik banget. Aku bingung jelasnoe, pokoke rasane manis, gurih, dan asin dadi siji, tapi gak marai eneg. Tapi sayange, aku saiki gak isok mangan akeh-akeh soale pasti bakal umor saking duwure kandungan natriume. Dadi nek kepingin ngemil iku, aku njupuk sak genggem terus tak cemili. Sakjane yo kurang puas, tapi iku kabeh demi ngehindari umor.


Ing wulan September tahun iki, Ani diundang marang acara kantor, yaiku training utawa pelatihan kantor tahunan mesisan acara liburan ning Jogja. Pelatihan kantor ki diadakake ning salah sawijing hotel ning Kutha Jogja. Hotel iki cedhak karo Tugu Jogja lan cedhak Malioboro. Ani lan kancane bisa mlaku-mlaku sak wise melu pelatihan amarga ning ngarep hotel ana bakul-bakul angkringan lan wedhang ronde. Uga yen ora kepengen dolan, ning hotel wis cukup amarga hotel iki fasilitase wis lengkap kaya ana kolam renang, ana TV lan saluran digital, uga liyan-liyane. Ning hotel iki ya nyediakake fasilitas olah raga sing bisa dinggo wayah sore kanthi bengi.


Alquran ora oleh diwaca ngawur. Ana carane kanggo maca Alquran supaya macane bener. Kaping siji, nalika maca Alquran wis mesti kudu ngerti huruf hijaiyah. Kaping loro, kudu ngerti lan apal tanda baca kayata yen huruf hijaiyah diwenehi tanda kasrah iku kepiye macane, lan liyan-liyane. Kaping telu, kudu ngerti hukum tajwid. Alquran ora diwaca apa anane sing ana ing hurufe, nanging ana cara supaya macane bener yaiku ilmu tajwid. Ana sing diwaca dawa, endek, dengung, lan liyane. Kabeh kui kudu dingerteni lan dipelajari supaya bisa maca kanti bener. Sing terakhir, bisa sinau maca Alquran kanti sregep lan coba njaluk wong liya kanggo mbiji apa wis bener cara maca Alqurane.


Wisata sejarah neng Yogyakarta kui duwe potensi sing gede. Nanging, potensi kui durung dimanfaatke dengan maksimal. Urung akeh pihak-pihak sing mengeksploitasi sejarah sing ono neng Yogyakarta iki dadi salah siji destinasi pariwisata. Padahal, bahan sing iso dienggo akeh banget mergo kota Yogyakarta kui duwe peran sing gede neng segala jaman, seko jaman kerajaan, jaman perjuangan, tekan pasca kamardikan. Komunitas Malam Museum delok potensi iki. Komunitas sing seneng karo sejarah iki gawe acara sing jenenge Jogja Walking Tour. Konsepe acara kui ben minggu, Komunitas Malam Museum nentoke sejarah sing bakal dibahas. Mengko, wong-wong sing gelem ngerti podo daftar. Sejarahe kui bakal dijelaske sambil napak tilas neng situs sejarahe langsung.


Duwe hobi marang fotografi lan videografi menawa ditekuni bisa ngasilake. Keneng apa kok bisa ana pamanggih kaya mangkono? Iya awit industri kreatif saiki lagek regeng lan gayeng sebab konten kreatif uga nembe banget digandrungi ana jagad media sosial. Konten kreatif kuwi gambar utawa video kang nuduhake sawijining kagiatan manungsa, acara, apadene endahing alam kanthi musik kang bisa narik kawigatening tiyang supaya weruh. Menawa ngungak ana instagram lembaga pemerintahan bae, wis mesthi ana kana tayangan konten video kang nuduhake program apadene acara kang dianakake. Durung maneh ana lembaga-lembaga swasta, padha nglakokake bab kang padha supaya bisa katon apik lan nengsemake. Yen kowe duwe skill mau, kepara kowe bisa makarya minangka tim kreatif, tim media, apadene dokumentasi ana lembaga mau. Mula bener kandhane yen duwe skill foto lan videografi bisa ngasilake.


Sing jenenge panganan khas daerah yaiku panganan sing ancene ono nang daerah iku tok ambek sing gelek ambek disenengi wong nang daerah kono. Dadi panganan iku ora bakal ono nang daerah liyane, nag ono yo mesti ono sing bedo, mbok iku rasane utowo bagian sing ora bakal ditemokno nang nggon liyane. Lah contone koyok soto lamongan. Soto lamongan iki ancene ono nang endi-endi, tapi ora kabeh enggon iso madane ambek wong lokal lamongan nag gawe soto awit teko rasane, bentuke, sampek bumbune karo bahan-bahan ae kadang ono sing bedo. Mangkane jenenge panganan khas daerah yo ono mok nang daerah iku tok, soale nag nang panggonan liyane iku ono yo ora bakal iso madani sing koyok nang panggonan asline.


Kepiting asam manis ana ing warung kui enak banget. Rasa sing dikasilake uga unik lan nggrai pengen mangan terus. Kepiting sing digawe uga kepiting sing gedhe banget dadine bisa dipangan kanggo 2-3 wong. Daging kepitinge akeh banget lan gamoh. Bumbune neresep ana ing daginge. Rasa bumbune ora pati pedes, nanging isih ana pedese uga ana rasa kecute sithik lan rasa legine. Kabeh bumbune tenanan kecampur lan ngasilake rasa enak iki. Mangan kepiting asam manis iki yen mung sepisan ora bakal puas mesti kepengin kanggo mangan maneh. Senajan rada adoh teka omah, yen pengin pol mangan kepiting enak iki mesti gelem wae kanggo mara ing warung iki.


Wildan karo rafka wingi wayah prei riyoyoan dolan ning bali. bocah loro iki dolan menyang laut ndelok-ndelok panggon sing apik-apik ning bali. ing tengah -tengah dalan bocah loro iki wetenge luwe. akhire wildan ngejak rafka mandeg ning salah sijine warung. dadakno ning warung iku dodolan panganan sembarang kalir, wildan mangan panganan seng disenengi yoiku babi guling. nanging rafka milih mangan bakso amarga dewek e iki wong islam ora oleh mangan babi soale haram nggarai duso. masio arek loro iki seje agama ne nanging tetep ae akur nandi nandi yo wong loro. yo ora tau tukaran . pancen kene iki dadi uwong kudu rukun rukun wae masio seje agama ne. gaoleh podo dolek dolek salah e dewe-dewe.


Dolan ing Malang saiki ora perlu kuwatir kaentekan panggon wisata. Ana panggon anyar sing viral ing media sosial yaiku San Terra. Cara kanggo nikmati panggon wisata iki akeh banget. Nomer siji, senajan ana ing Malang nanging ing panggon iki isih panas banget. Dadine kudu nyepakna klambi sing tipis wae lan aja lali topi karo kacamata.Nomer loro, nyepakna memori HP sing akeh amarga bakal akeh banget spot foto. Nomer telu, ora perlu kawatir soal panganan amarga ning kene wis akeh banget bakul panganan sing bisa dituku. Menu sing ditawarne uga macem-macem. Sing terakhir, kudu nyepakne dhuwit sing akeh kanggo tuku oleh-oleh.


Piso Surit iki salah siji lagu daerah teko suku Karo, Sumatera Utara. Lagu iki diciptakno karo Djaga Jepari. Selain iku, lagu iki tau dipopulerno karo komposer Vicky Sianipar nang acara Nasional pas tahun 2000-an. Lagu iku nduwe makna asmara muda-mudi suku Karo nang jaman peperangan ngelawan Agresi Militer Belanda ndek Indonesia. Nggambarno gadis sing gak nduwe kesempatan gawe ketemu karo genda’ane. De’e gak tau gak kelingan genda’ane. Gadis iki ngandaino dirine dadi burung Piso Surit sing mesti berkicau sendu. Gadis iki mesti bertanya-tanya keadaan ambek keberadaane genda’ane sambil nangis. Gadis iku sisan mbatin ning ati ben genda’ane iku ndang cepet moleh cek de’e gak ngenteni maneh.


Game favorit ancene iso dadekno awak dewe lali karo pengawean sembarang kalir. Tapi ono siji sing ancene kudu dperhatikno yoiku keshatane moto. Dadi nag iso wong sing dolanan game iku ojo sampek suwe-suwe soale iso dadekno motone maeng loro utow abang ambek pereh. Terus nag iso waktune iku yo dibagi ojo sampek kalalen dolanan game terus. Terus nag ancene pengen dolalan suwe nag iso yo gawe koco moto anti-radiasi ben motone maeng ora loro saole saiki akeh wong sing motone loro yo polahe dolanan game sampek ora ngerti waktu terus akhire motone maeng abang. Mangkane ojo suwe-suwe nag dolanan game sing ancene mbok senenge soale dampake iku ora apik.


Manfaate olahraga ancene akehe megilan kanggo awake wong. Mangkane akeh dokter ambek wong sing pengen sehat iku nganjurno olahraga rutin mboh rong dino pisan, sak minggu pindo, utowo sak minggu pisan. Yo kabeh maeng polahe manfaate ancene gede opo maneh mene nag wes tuo iku lagek kroso manfaate. Nag isek enom sing biasane ketok yo bocahe iku cepet gede, terus ora gampang loro ambek awet enom polahe kenek efek olahraga iku maeng. Terus teko olahraga maeng yo iso nyehatno barang koyok contone sing umum yo kanggo nyehatno jantung ambek ngelancarno darah maeng ben iso mili lancar. Sak liyane iku kanggo bocah enom yo apik kanggo masa pertumbuhane maen.


Aku lagi tengak-tenguk neng kampus, ngerti-ngerti koncoku marani aku. Dheweke takon aku lagi ngopo. Dheweke arep jaluk tulung. pas kui lagi ono lomba mlayu antar fakultas. Dhewek kebetulan banget lali yen dino kui dheweke tanding. Dadine, wong kui are nyilih kasut sing tak enggo. Aku sih ora masalah kasutku disilih pas kui aku yo ora arep neng endi-endi. Nanging tak kon jajal disik. Wedine, ukuran kasute kui ora pas. Mengko malah dheweke ora nyaman pas mlayune. Aku yo ora gelem disalahke yen dheweke dadi ora maksimal gur mergo kasut sing sesak. Pas dijajal karo konco kui, bejone pas uga neng sikile.


Salah siji panggon wisata alam sing paling terkenal nang Jawa Timur iku jenenge Pantai Goa Cina. Lokasine nang daerah Sumbermanjing, kabupaten Malang. Pantai iki dadi salah siji pantai sing paling rame pengunjung nek pas lagi preian. Tapi yo gak heran nek akeh uwong sing milih gawe liburan nang kene, soale ancen pantaine iku apik banget. Werno banyune biru jernih dan pasir putihe sing resik bener-bener memanjakan mripat banget, opo maneh gawe wong kuto sing sumpek karo suasana perkotaan. Durung maneh akeh banget wahana air sing disewakno nang kono. Wes ngono tiket melbune yo murah pol, mek 5 ewu per uwong.


Nang jero ponsel iku ono bagian sing penting pol yoiku processor. Bagian iki termasuk iso diibaratno koyok utek sing ono nang menungso. Nah processor iki maeng sing ngelakokno programe ponsel sing sak pirang-pirang maeng. Terus processore hp maeng yo ono sak pirang-pirang, ono sing snapdragon, ono sing helio, mediatek, ambek liyan-liyane. Terus kebutuhan processor maeng yo ancene dirancang ambek tujuan pabrik gawe ponsel iku maeng, nag ponsel iku dirancang kanggo dolanan utowo game, mesti akeh-akeh gawe processor snapdragon soale ancene gambare beninge ora ukur. Mangkane nag wakmu pengen ngegame utowo gunakno ponsel sing digawe kanggo poto, mileho sing processor jenis iki.


Preinan bakdo, kaluargoku sing seko Jakarta lan Jawa Barat mesthi nyempetke kumpul neng Yogyakarta. Nek wis ngumpul, awak dhewe mesthi ono agenda dolan bareng opo paling ora mangan bareng. Aku lan kaluargo besarku tau dolan neng Gua Pindul sing ono neng Gunung Kidul. Seko ceritone, panggon wisata alam kui apik banget. Awak dhewe iso nyusuri sungai sing ono neng jero gua. Neng tengah-tengahe, iso delok cahya srengege mlebu liwat lobang sing ono neng duwur. Nanging pas tekan kono, kenyataane bedo banget. Panggon wisata kui kebak banget. Saking kebake awak dhewe kudu ngenteni 30 menit luwih sadurunge nyegur sungai. Pas wis neng sungaine, awak dhewe uga ora iso ngopo-ngopo sakit padete. Awak dhewe mung iso ngetuti alon-alon rombongan sing ning ngarep.


Nag jeru kitab alquran iku ancene akeh kisah sing apike orabloko sing kenek gawe contoh utowo sangu urip nang donyo. Salah sijine kisah sing paling terkenal yaiku kisahe Nabi Luqman A.S. nag didik anak ben dadi wong sing apik nang masa depane anak. Nah kisah sing dicontokno ambek alquran teko uripe Nabi Luqman A.S. maeng ancene sengojo dilebokno ben wong-wong sing moco kitab iku ngerti ambek ero carane didik anak sing tepak iku piye. Soale saiki iku akeh wong tuo sing ora ngerti carane didik anak. Terus akire disekolahno nang seolah sing jarene apik. Padahal sing jenenge didik anak iku kudu teko wong tuo ben anake iku iso ngregani wong tuone.


Akeh wong sing ora kuwat pas ngalami kerugian, apa maneh kerugian kuwi disebabake babagan sing ana ning njaba rencana kaya anane bencana alam, krisis, lan uga kecelakaan. Kerugian iki dadi salah siji bagian sing paling pait sing ana ning jero bisnis apa wae. Nyiyapake mental kuwi penting banget amarga wong sing wani usaha kuwi ya kudu wani rugi. Mental pebisnis iki ora gampang goyah senajan akeh hambatane. Wong sing duwe mental pebisnis sing kuat kuwi bisa dadi wong sing paling bertahan ning bisnis. Yen kancane bangkrut, para pebisnis iki bisa tetep tahan lan mesti nemu alternatif kanggo bisnis. Kamangka, modal paling gedhe yen arep ngelakoni bisnis iki yaiku nyiyapake mental.


Jare wong sing wis pengalaman lan uga psikolog, kekancan luwih saka 7 taun kuwi berarti kekancan sing awet lan uga tulus amarga wis ngeliwati taun-taun sing kritis. Kabeh kuwi bisa dadi hambatan kanggo wong sing jarang komunikasi, nanging isih sering nakoni kabar sepisan. Kekancan kuwi ora mung cedhak, nanging uga kudu bisa ngerteni prioritas lan ora ana rasa iri yen kancane berhasil senajan mulai saka nol bareng-bareng. Wong sing sering ndukung kancane iki bakale oleh urip sing luwih kepenak amarga ora dikenal dadi wong sing gampang iri lan kanca kaya iki disenengi kanggo jenjang kekancang sing suwe lan ora gampang dilalekake.


Jajanan ning pasar malem bengi iki akeh banget jenise. Ana sosis bakar, tahu goreng, lan liyan-liyane. Nanging ibuku paling seneng kacang godhog. Biyasane kacang godhog kuwi didol kalo simbah-simbah sing wis sepuh lan dodolane ning nduwur gerobak. "Lha kae simbahe!" Ibu katon bungah pas weruh simbah sing dodol kacang godhok wis ngenteni ning cedhak parkiran. Jare ibuku, simbah kuwi wis dodolan mulai jaman ibuku isih cilik. Biyen  rame sing tuku, saiki wis sepi amarga bocah saiki mulai ora seneng kacang godhog. Simbah kuwi ora mung dodolan kacang nanging ya dodol kedele, tela, lan sukun godhog. Rasane isih padha kaya biyen amarga simbahe masak nggawe cara sing padha lan tradisional.


Saiki gara-gara bocah enom sing gendeng-gendengan dolanan media sosial awit teko instagram sampek tik-tok'an nag malioboro, Saiki malioboro dadi panggonan sing cocok digawe foto ambek preian sing paling ngangeni. Panggonane apike megilan, ang ora percoyo langsung buka'o instagram terus golekono  malioboro, engko lak akeh sing foto-fot nag daerha kono ambek ekpresi sing aneh-aneh. Opo maneh saiki daerah kono maleh diapiki ambek ditoto dadi luwih enak di gawe foto-foto. Aku barang wingi pas preian nag kono maleh dadi waktu preian sing paling enak ambek apik soale campuraduk antara budaya seni, modern, ambek sejarah. Nag ora percoyo jajalo dolano rono engko lak awakmu ngerti dewe opo sing dimaskud iku.


Sembayang riyoyo iki ora podo karo sembayang e dino dino biasae sing sedino ping limo iku. onok cara-cara e dewe sembayang riyoyo iku. sing nomer siji sakdurunge sembayang kudu adus disek lan kudu wes semabayang shubuh dilek. nomer loro yen sembayang riyoyo fitri iki gaoleh mangan sek sakdurunge sembayang. nomer telu nggawe piranti sembayang sing rijik gaoleh rusu rusu digawe wae. nomer telu iki budal karo moleh kudu lewat dalan seje . nomer papat rokaat nomer sijine onok pitu takbir . sing rokaat nomer loro ne onok limo takbir. sing nomer limo sakwise sembayang ora langsung buyar ngunu wae mesti onok khotbah . nomer enem cepakno infaq sak ikhlas e . ning dhuwur iku mau tata cara ne sembayang riyoyo fitri . ojok sembarangan yen ngelakokake ibadah marang gusti allah.


Mamaku iku rajin banget ngelakoni ibadah-ibadah sunnah. Salah sijine sing paling rutin iku ngelakoni poso Senin Kamis. Dadi ben dino Senin ambek Kamis, mamaku pasti tangi luwe isuk timbang biasane soale cek isok sahur. Sing biasane tangi jam 3 gawe nyiapno masakan nang warung, nek Senin karo Kamis dadi tangi jam 2 ben isok masak sekalian sahur. Dan iku dilakoni mamaku rutin. Mbasio ta mama lara utowo gak enak badan, mamaku bakal tetep poso. Jarene poso iku obate gawe lara. Aku sempet dijaki, tapi akhire gak isok rutin koyok mama sisan soale aku sek akeh malese. Dadine ben Senin ambek Kamis mamaku poso dewe.


Karambit kui salah siji tradisional seko Indonesia sing terkenal sak donyo. Senjata iki pertama kali dikenalke neng donyo liwat film The Raid 2 utowo The Raid: Retalation taun 2014. Karambit kui senjata tradisional sing ono neng berbagai daerah neng Indonesia, nanging senjata iki luwih terkenal seko daerah Minangkabau. Senjata iki bentuke koyo peso, ukurane cilik, nanging melungkung. Lengkungan senjata kui mirip koyo kuku macan. Bentuke sing cilik kui gawe gampang senjata iki digowo-gowo. Neng ujung liyo gagange kui, ono lobang sing iso dileboke driji. Driji sing dileboke kui telunjuk. Seko lubang kui tumpuan utowo cekelane seko senjata khas Minang iki.


Dino iki onok pelajaran kesenian nang sekolah. Materi sing diajarno karo guruku iku tentang angklung. Aku awale gak eroh opo iku angklung. Mbari ngono disudokno bentukane angklung iku koyok yaopo karo guruku. Dadakno alat musike iku terbuat teko bambu dan jare ukurane iku onok macem-macem, mulai sing cilik sampe sing gede. Jare guruku, bedo ukuran bedo munine. Dino iki guruku nggowo angklung sing ukuran tanggung, gak cilik gak gede, tapi ketok pas nang tangane guruku. Siji-siji arek nang kelas dikongkon nyoba dolen angklung, termasuk aku. Dadakno carane gampang, dan aku sempet ketagihan nyobai terus, sampe akhire dikongkon leren karo guruku. Dino iki aku rasane semangat banget gawe sinau luwe lanjut tentang angklung.